cyanic-selkie/wikianc huggingface dataset:
അധിധാരണം
സമശീതോഷ്ണമേഖലയിലെ ചക്രവാത(cyclone)ങ്ങളോടനുബന്ധിച്ച്, വാതമുഖ (Front)ങ്ങളുമായി ബന്ധപ്പെട്ടുണ്ടാകുന്ന അന്തരീക്ഷ പ്രക്രിയയെ അധിധാരണം എന്നു പറയുന്നു. അനുഷ്ണവാതമുഖം (Cold Front) ഊഷ്മളവാതമുഖത്തെ (Warm Front) അതിക്രമിക്കുമ്പോൾ അതിനെ നിലത്തുനിന്നും പൊക്കിവിടുകയും ക്രമേണ അവ തമ്മിൽ പരസ്പരം സംബന്ധമില്ലാതാകുകയും ചെയ്യുന്ന പ്രക്രിയയാണ് അധിധാരണം.
വിഭിന്ന ഊഷ്മാവുകളിലുള്ള വായുപിണ്ഡങ്ങൾ അഭിമുഖമായി കൂട്ടിമുട്ടുമ്പോഴുണ്ടാകുന്ന പരിവർത്തനങ്ങളാണ് ചക്രവാതങ്ങൾക്ക് ഹേതു. ബാഷ്പപൂരിതമായ ഊഷ്മളവായു, താരതമ്യേന മർദം കൂടിയതും തന്മൂലം സ്ഥാവരവുമായ തണുത്ത വായുവിന്റെ മുകളിലേക്ക് ഒരു ചരിവുതലത്തിലേക്കെന്നപോലെ കടന്നുകയറുകയും ഉയർന്നുപൊങ്ങുകയും ചെയ്യുന്നു. ക്രമേണ ചാക്രികമായ പ്രവാഹത്തിലൂടെ തണുത്ത വായു ഊഷ്മളവായു പിണ്ഡത്തിന്റെ ഒരു ഭാഗത്തെ വലയം ചെയ്ത്, അതിനെ നിലത്തുനിന്നും പൊക്കിവിടുന്നു. അങ്ങനെ സ്വയം ഉയർന്നും ഉയർത്തപ്പെട്ടും ഊഷ്മളവായു അന്തരീക്ഷത്തിലെ ഉയർന്ന വിതാനങ്ങളിൽ മാത്രമായിത്തീരും; തിരശ്ചിനതലങ്ങളിലാകട്ടെ തണുത്ത വായു മാത്രവും. സംശ്ലിഷ്ട വാതമുഖം
വർഗ്ഗം:ഭൗതികശാസ്ത്രം
സിഗ്നാഗി
ജോർജിയയുടെ കിഴക്കൻ മേഖലയായ കാഖെട്ടിയിലെ ഒരു നഗരവും സിഗ്നാഗി മുനിസിപ്പാലിറ്റിയുടെ ഭരണകേന്ദ്രവുമാണ് സിഗ്നാഗി അഥവാ സിഘ്നാഘി (სიღნაღი). ജോർജിയയിലെ ഏറ്റവും ചെറിയ പട്ടണങ്ങളിൽ ഒന്നാണിതെങ്കിലും  ജോർജിയയിലെ മുന്തിരി വളരുന്ന പ്രദേശങ്ങളുടെ ഹൃദയഭാഗത്തായുള്ള ഇതിൻറെ സ്ഥാനവും സുന്ദരമായ പ്രകൃതിദൃശ്യങ്ങളും മറ്റും സിഗ്നാനിയെ ഒരു പ്രധാന ടൂറിസ്റ്റ് കേന്ദ്രമാക്കി മാറ്റിയിരിക്കുന്നു. ഒരു കുത്തനെയുള്ള കുന്നിൻമുകളിൽ സ്ഥിതി ചെയ്യുന്നതും വിശാലമായ അലാസാനി താഴ്‌വരയ്ക്ക് അഭിമുഖമായി കോക്കസസ് മലനിരകൾ കാണാവുന്ന രീതിയിലുമാണ് നഗരത്തിന്റെ കിടപ്പ്.
ചരിത്രം
ജോർജിയയിലെ കാഖെട്ടി മേഖലയിൽ സ്ഥിതിചെയ്യുന്ന സിഗ്നാഗിയിൽ പാലിയോലിത്തിക് കാലഘട്ടം മുതൽ മനുഷ്യവാസമുണ്ടായിരുന്നു. ഒരു കുടിയേറ്റകേന്ദ്രം എന്ന നിലയിൽ സിഗ്നാനി ആദ്യമായി രേഖപ്പെടുത്തപ്പെട്ടത് 18 ആം നൂറ്റാണ്ടിന്റെ തുടക്കത്തലാണ്. 1762 ൽ, ജോർജിയയിലെ ഹെരാക്ലിയസ് രണ്ടാമൻ രാജാവ്, നഗരത്തിൻറെ നിർമ്മാണത്തിന് ഉത്തരവിടുകയും ദാഗിസ്താൻ ഗോത്രവർഗക്കാരുടെ ആക്രമണങ്ങളിൽ നിന്ന് ഈ പ്രദേശത്തെ സംരക്ഷിക്കുവാനായി ഇവിടെ ഒരു കോട്ട നിർമ്മിക്കുകയും ചെയ്തു.
അവലംബം
വർഗ്ഗം:ജോർജ്ജിയയിലെ നഗരങ്ങൾ
ജൂൾസ് വേൺ
ലഘുചിത്രം|left|ലോകാവസാനത്തിലെ വിളക്കുമാടം വെർണിന്റെ സാഹിത്യ വേദിയിലെ ഏറ്റവും മികച്ച നോവലുകളിലൊന്നായി കണക്കാക്കപ്പെടുന്നു. ബ്രിട്ടാനിയിൽനിന്നുള്ള ഒരു ഫ്രഞ്ച് എഴുത്തുകാരനാണ് ജൂൾസ് ഗബ്രിയൽ വേൺ. ശാസ്ത്ര നോവലുകൾക്കാണ് അദ്ദേഹം പ്രസിദ്ധനായി തീർന്നിട്ടുള്ളത്. അദ്ദേഹത്തിന്റെ പ്രശസ്തമായ നോവലുകൾ ട്വന്റി തൌസന്റ് ലീഗ്സ് അണ്ടർ ദ സീ, എ ജേർണി ടു ദ സെന്റർ ഓഫ് എർത്ത്, എറൗണ്ട് ദ വേൾഡ‍് ഇൻ എയ്റ്റി ഡേയ്സ് മുതലായവയാണ്. ബഹിരാകാശയാത്രകളും മുങ്ങിക്കപ്പലുകളും മറ്റും കണ്ടെത്തുന്നതിനു വളരെമുൻപുതന്നെ അത്തരം യാത്രകളെക്കുറിച്ചും അവയിലെ ഭാവനാസമ്പന്നമായ വിചിത്രാനുഭവങ്ങളെക്കുറിച്ചും എഴുതിയ ആളാണ് അദ്ദേഹം. ലോകത്തിൽ ഏറ്റവും കൂടുതൽ വിവർത്തനം ചെയ്യപ്പെട്ടിട്ടുള്ള കൃതികളിൽ മൂന്നാം സ്ഥാനം അദ്ദേഹത്തിനാണ്. അദ്ദേഹത്തിന്റെ ചില കഥകളെ അവലംബമാക്കി സിനിമകളും നിർമ്മിക്കപ്പെട്ടിട്ടുണ്ട്. അദ്ദേഹത്തിനെ ഹ്യൂഗോ ജേൺസ്ബാക്കിനും എച്.ജി വെൽസിനും ഒപ്പം ശാസ്ത്രകഥകളുടെ പിതാവ് എന്ന് വിശേഷിപ്പിക്കാറുണ്ട്.
അവലംബം
വർഗ്ഗം:ഫ്രഞ്ച് എഴുത്തുകാർ വർഗ്ഗം:ശാസ്ത്രസാഹിത്യകാർ
അജൈവ സംയുക്തം
കാർബൺ-ഹൈഡ്രജൻ ബോണ്ടുകൾ ഇല്ലാത്ത ഒരു രാസ സംയുക്തമാണ് അജൈവ സംയുക്തം. അതായത്, ജൈവ സംയുക്തമല്ലാത്ത സംയുക്തം. എന്നിരുന്നാലും, ഈ വ്യത്യാസം വ്യക്തമായി നിർവചിക്കപ്പെട്ടിട്ടില്ല. മാത്രമല്ല, ഈ വിഷയത്തിൽ വ്യത്യസ്ത വീക്ഷണങ്ങളുണ്ട്. അജൈവ സംയുക്തങ്ങൾ ഭൂമിയുടെ പുറംതോടിന്റെ ഭൂരിഭാഗവും ഉൾക്കൊള്ളുന്നു. കാർബൺ അടങ്ങിയിരിക്കുന്ന ചില ലളിതമായ സംയുക്തങ്ങൾ പലപ്പോഴും അജൈവ സംയുക്തങ്ങളായി കണക്കാക്കപ്പെടുന്നു. ഉദാഹരണങ്ങളിൽ കാർബൺ മോണോക്സൈഡ്, കാർബൺ ഡയോക്സൈഡ്, കാർബണേറ്റുകൾ, സയനൈഡുകൾ തുടങ്ങിയന. ഇവയിൽ പലതും ജീവജാലങ്ങൾ ഉൾപ്പെടെയുള്ള ജൈവവ്യവസ്ഥയുടെ ഭാഗങ്ങളാണ്.
ഗൂഗിൾ എർത്ത്
ഗൂഗിൾ പുറത്തിറക്കുന്ന ഒരു ഭൂമിശാസ്ത്ര വിവരസം‌വിധാന സോഫ്റ്റ്‌വെയർ ആണ്‌ ഗൂഗിൾ എർത്ത്. എർത്ത് വ്യൂവർ എന്ന പേരിൽ കീഹോൾ ഇൻകോർപ്പറേഷൻ എന്ന കമ്പനി പുറത്തിറക്കിയ സോഫ്റ്റ്‌വെയർ, 2004-ൽ സ്വന്തമാക്കിയതോടെയാണ്‌ ഇതിന്‌ ഗൂഗിൾ എർത്ത് എന്ന പേരു വന്നത്. ഭൗമോപരിതലത്തിന്റെ ഉപഗ്രഹചിത്രങ്ങളുടെ മഹത് സംയോജനം എന്ന് ഇതിനെ വിശേഷിപ്പിക്കാം."ഗൂഗിൽമാപ്സ്"എന്ന പേരിൽ ഇതിന്റെ പരന്ന പതിപ്പും നിലവിലുണ്ട്. 3 ഡി ഗ്ലോബിലേക്ക് സാറ്റലൈറ്റ് ഇമേജുകൾ, ഏരിയൽ ഫോട്ടോഗ്രഫി, ജിഐഎസ് ഡാറ്റ എന്നിവ സൂപ്പർപോസ് ചെയ്തുകൊണ്ട് പ്രോഗ്രാം ഭൂമിയെ മാപ്പ് ചെയ്യുന്നു, വിവിധ കോണുകളിൽ നിന്ന് നഗരങ്ങളും പ്രകൃതിദൃശ്യങ്ങളും കാണാൻ ഉപയോക്താക്കളെ അനുവദിക്കുന്നു. വിലാസങ്ങളും കോർഡിനേറ്റുകളും നൽകികൊണ്ടോ അല്ലെങ്കിൽ കീബോർഡ് അല്ലെങ്കിൽ മൗസ് ഉപയോഗിച്ച് ഉപയോക്താക്കൾക്ക് ആഗോള പര്യവേക്ഷണം ചെയ്യാനാകും. നാവിഗേറ്റ് ചെയ്യുന്നതിന് ടച്ച് സ്‌ക്രീൻ അല്ലെങ്കിൽ സ്റ്റൈലസ് ഉപയോഗിച്ച് പ്രോഗ്രാം ഒരു സ്മാർട്ട്‌ഫോണിലോ ടാബ്‌ലെറ്റിലോ ഡൗൺലോഡുചെയ്യാനാകും. കീഹോൾ മാർക്ക്അപ്പ് ഭാഷ ഉപയോഗിച്ച് ഉപയോക്താക്കൾക്ക് അവരുടെ സ്വന്തം ഡാറ്റ ചേർക്കാനും ഫോറങ്ങൾ അല്ലെങ്കിൽ ബ്ലോഗുകൾ പോലുള്ള വിവിധ ഉറവിടങ്ങളിലൂടെ അപ്‌ലോഡ് ചെയ്യാനും പ്രോഗ്രാം ഉപയോഗിക്കാം. ഭൂമിയുടെ ഉപരിതലത്തിൽ പൊതിഞ്ഞ വിവിധതരം ചിത്രങ്ങൾ കാണിക്കാൻ ഗൂഗിൾ എർത്തിന് കഴിയും, മാത്രമല്ല ഒരു വെബ് മാപ്പ് സേവന ക്ലയന്റ് കൂടിയാണ്. ഗൂഗിൾ എർത്ത് ഇപ്പോൾ ലോകത്തിന്റെ 98 ശതമാനത്തിലധികം ഉൾക്കൊള്ളുന്നുവെന്നും അടുത്തിടെ 10 ദശലക്ഷം മൈൽ സ്ട്രീറ്റ് വ്യൂ ഇമേജറി പിടിച്ചെടുത്തിട്ടുണ്ടെന്നും അടുത്തിടെ 400 തവണയിൽ കൂടുതൽ പ്രദക്ഷിണം ചെയ്യാനാകുമെന്നും ഗൂഗിൾ വെളിപ്പെടുത്തി.
അജൈവ സംയുക്തം
ചരിത്രം
1828-ൽ ഫ്രെഡറിക് വൊ̈ഹ്ലറിന്റെ അമാണിയം സയനേറ്റിനെ യൂറിയയാക്കുന്ന പരിവർത്തനപ്രവർത്തനം ആധുനിക കാർബണിക രസതന്ത്രത്തിന്റെ തുടക്കമായിരുന്നു. വോഹ്ലർ കാലഘട്ടത്തിൽ, ജൈവ സംയുക്തങ്ങൾ ഒരു സുപ്രധാന ചൈതന്യത്തിന്റെ സ്വഭാവമാണെന്ന് വ്യാപകമായ വിശ്വാസമുണ്ടായിരുന്നു. ജീവശാസ്ത്രത്തിന്റെ അഭാവത്തിൽ, അജൈവ രസതന്ത്രവും ജൈവ രസതന്ത്രവും തമ്മിലുള്ള വ്യത്യാസം കേവലം അർത്ഥശാസ്ത്രപരം മാത്രമാണ്.
അവലംബം
വർഗ്ഗം:അകാർബണിക സംയുക്തങ്ങൾ
ഗൂഗിൾ എർത്ത്
എർത്ത് നാവിഗേഷന് പുറമേ, ഡെസ്ക്ടോപ്പ് ആപ്ലിക്കേഷനിലൂടെ ഗൂഗിൾ എർത്ത് മറ്റ് ഉപകരണങ്ങളുടെ ഒരു ശ്രേണി നൽകുന്നു. ചന്ദ്രനും ചൊവ്വയ്ക്കും അധിക ഗ്ലോബുകളും രാത്രി ആകാശം കാണാനുള്ള ഉപകരണവും ലഭ്യമാണ്. ഒരു ഫ്ലൈറ്റ് സിമുലേറ്റർ ഗെയിമും ഉൾപ്പെടുത്തിയിട്ടുണ്ട്. പനോരമിയോയിലേക്ക് അപ്‌ലോഡുചെയ്‌ത വിവിധ സ്ഥലങ്ങളിൽ നിന്നുള്ള ഫോട്ടോകൾ, ചില സ്ഥലങ്ങളെപറ്റി വിക്കിപീഡിയ നൽകുന്ന വിവരങ്ങൾ, തെരുവ് കാഴ്ചലഭിക്കുന്ന ഇമേജറി എന്നിവ കാണാൻ ഉപയോക്താക്കളെ അനുവദിക്കുന്നു. ഗൂഗിൾ എർത്തിന്റെ വെബ് അധിഷ്‌ഠിത പതിപ്പിൽ വോയേജറും ഉൾപ്പെടുന്നു, ഇത് ഇടയ്ക്കിടെ പ്രോഗ്രാം ടൂറുകൾ ചേർക്കുന്നു, ഇത് പലപ്പോഴും ശാസ്ത്രജ്ഞരും ഡോക്യുമെന്റേറിയന്മാരും അവതരിപ്പിക്കുന്നു.
ഒന്നിലധികം രാജ്യങ്ങളിൽ ഈ പ്രോഗ്രാം നിരോധിക്കപ്പെടുന്നതിലേക്ക് നയിക്കുന്ന സ്വകാര്യതയ്ക്കും ദേശീയ സുരക്ഷയ്ക്കും ഭീഷണിയായി ഗൂഗിൾ എർത്ത് ചിലർ കാണുന്നു. ചില രാജ്യങ്ങൾ ഗൂഗിളിന്റെ സാറ്റലൈറ്റ് ചിത്രങ്ങളിൽ അവ്യക്തമായിരിക്കണമെന്ന് അഭ്യർത്ഥിച്ചു, സാധാരണയായി സൈനിക സൗകര്യങ്ങൾ ഉള്ള പ്രദേശങ്ങൾ.
ചരിത്രം
ഗൂഗിൾ എർത്തിന്റെ പിന്നിലെ പ്രധാന സാങ്കേതികവിദ്യ 1990 കളുടെ അവസാനത്തിൽ ആന്തരിക ഗ്രാഫിക്സിൽ വികസിപ്പിച്ചെടുത്തു. അക്കാലത്ത് കമ്പനി 3 ഡി ഗെയിമിംഗ് സോഫ്റ്റ്വെയർ ലൈബ്രറികൾ വികസിപ്പിക്കുകയായിരുന്നു. അവരുടെ 3 ഡി സോഫ്റ്റ്വെയറിന്റെ ഡെമോ എന്ന നിലയിൽ, പവർസ് ഓഫ് ടെൻ ഫിലിമിന് സമാനമായി സൂം ചെയ്യാവുന്ന ഒരു സ്പിന്നിംഗ് ഗ്ലോബ് അവർ സൃഷ്ടിച്ചു. ഡെമോ ജനപ്രിയമായിരുന്നു, പക്ഷേ ഗെയിമിംഗിൽ ശ്രദ്ധ കേന്ദ്രീകരിക്കാൻ ഇൻസ്ട്രിക്ക് ബോർഡ് ആഗ്രഹിച്ചു, അതിനാൽ 1999 ൽ അവർ ജോൺ ഹാൻകെയുടെ നേതൃത്വത്തിൽ കീഹോൾ,ഇൻക്. സൃഷ്ടിച്ചു.
അവലംബം
വർഗ്ഗം:സോഫ്റ്റ്‌വെയർ വർഗ്ഗം:ഗൂഗിൾ ഉത്പന്നങ്ങൾ വർഗ്ഗം:ഗൂഗിൾ സേവനങ്ങൾ
ഞാറ്റുവേല
thumb|right|400px|രാശിചക്രത്തിന്റെ 13°20‘ വീതമുള്ള തുല്യ നക്ഷത്രഭാഗങ്ങളായുള്ള വിഭജനം രാശിചക്രത്തിലെ ഒരു നക്ഷത്രഭാഗം കടന്നു പോകാൻ സൂര്യനു വേണ്ട കാലയളവാണു ഞാറ്റുവേല എന്ന് അറിയപ്പെടുന്നത്. ഞാറ്റുനില, ഞാറ്റില എന്നിങ്ങനെയും പേരുകൾ ഉണ്ട്. 27 ഞാറ്റുവേലകൾ ഉണ്ട്; അവയ്ക്ക് 27 നാളുകളുടെ (നക്ഷത്രങ്ങളുടെ) പേരാണ്‌ നൽകിയിരിക്കുന്നത്. സൂര്യൻ ഏത് നക്ഷത്രത്തിന്റെ കൂടെ നിൽകുന്നുവോ ആ നക്ഷത്രത്തിന്റെ പേരിൽ ഞാറ്റുവേല അറിയപ്പെടുന്നു. സൂര്യൻ ഒരു നക്ഷത്രത്തിൽ നിന്ന് മറ്റൊന്നിലേക്ക് മാറുന്നതിന്റെ ഞാറ്റുവേലപ്പകർച്ച എന്നോ ഞാറ്റുവേലപോക്ക് എന്നോ പറയുന്നു. ഒരു ഞാറ്റുവേല ശരാശരി 13 1 / 2 ദിവസത്തോളം നിൽകും. മലയാള മാസത്തിന്റെ പേരിലാണ് രാശികൾ അറിയപ്പെടുന്നത്.ആദ്യത്തെ രാശി മേടം രാശി ഏപ്രിൽ14or15നോ(മേടം1or2) ആരംഭിക്കും. ആദ്യത്തെ ഞാറ്റുവേല അശ്വതിയും അവസാനത്തെ ഞാറ്റുവേല രേവതിയും ആണ്. 365 ദിവസത്തെ 27 നക്ഷത്രങ്ങൾ കൊണ്ട് ഹരിക്കുബോഴാണ് ഒരു ഞാറ്റുവേലയുടെ കാലാവധി കിട്ടുന്നത്.
പേരിന്റെ പിന്നിൽ
സൂര്യന്റെ മറ്റൊരു പേരായ njayarണ്‌ പേരിന്റെ കാരണം. ഞായർ വേള എന്നതാണ്‌ ഞായറ്റുവേള എന്നും ഞാറ്റുവേല എന്നുമായിത്തീർന്നത്. ഞാറ്റുനില, ഞാറ്റില, ഞായിറ്റുവേല എന്നിങ്ങനെയും പലയിടങ്ങളിൽ പേരുണ്ട്.
ശാസ്ത്രം
രാശിചക്രത്തെ 13°20‘ വീതമുള്ള തുല്യ നക്ഷത്രഭാഗങ്ങളായി വിഭജിച്ചിട്ടുണ്ട്‌. ഇതാണ് അശ്വതി, ഭരണി, കാർത്തിക, രോഹിണി, മുതലായ 27 നക്ഷത്രങ്ങൾ. സൂര്യൻ ഒരു ദിവസം ഏകദേശം ഒരു ഡിഗ്രി രാശിചക്രത്തിലൂടെ സഞ്ചരിക്കുന്നു. അപ്പോൾ 13°20‘ ഡിഗ്രി സഞ്ചരിക്കാൻ ഏകദേശം 13-14 ദിവസം വേണം. അതായത്‌ ഒരു നക്ഷത്രഭാഗം കടന്നു പോകാൻ സൂര്യന് 13-14 ദിവസം വേണം. ഇതാണ് ഞാറ്റുവേല എന്ന പേരിൽ അറിയപ്പെടുന്നത്‌. ഉദാഹരണത്തിന് തിരുവാതിര ഞാറ്റുവേല എന്നു പറഞ്ഞാൽ അതിന്റെ അർത്ഥം സൂര്യൻ ഇപ്പോൾ തിരുവാതിര നക്ഷത്രഭാഗത്താണ് എന്നാണ്.
ഒരു ഞാറ്റുവേല ശരാശരി പതിമൂന്നര ദിവസമാണ്. സവിശേഷമായ തിരുവാതിര ഞാറ്റുവേല പതിനഞ്ചു ദിവസമാണ്.
ഞാറ്റുവേലയും കൃഷിയും
കേരളീയർ ഞാറ്റുവേലക്കൊത്ത് കാർഷിക ചക്രം രൂപപ്പെടുത്തിയിട്ടുണ്ട്. കേരളീയരെ സംബന്ധിചച്ചിടത്തോളം ജ്യോതിശാസ്ത്രത്തിലും കാലാവസ്ഥാശാസ്ത്രത്തിലും പരിചയത്തിലും ഊന്നി ഒരു കൊല്ലം ലഭ്യമാകുന്ന മഴയുടെ വിതരണത്തെ ഏറ്റവും ശാസ്ത്രീയമായി നിർണ്ണയിച്ചതിന്റെ പ്രത്യക്ഷ ഉദാഹരണമാണ്‌ ഞാറ്റുവേല സങ്കല്പം.
ഞാറ്റുവേലയിലെ മഴയുടെ പ്രത്യേകതകൾ പഴയചൊല്ലുകളിൽ നിന്ന് വ്യക്തമാക്കാവുന്നതാണ്‌. വേനൽ മഴ്യ്ക്കൊപ്പം ആദ്യ ഞാറ്റുവേലയായ അശ്വതി ഏപ്രിൽ പകുതിയോടെ തുടങ്ങും. അശ്വതി, ഭരണി ഞാറ്റുവേലകളിൽ ഇടയ്ക്കിടക്ക് മഴ പെയ്യും.വിത്ത് ഭരണിയിലിടണം. രണ്ടു രാശികളിലായി ലഭിക്കുന്ന കാർത്തിക ഞാറ്റുവേലയിൽ പൊതുവെ മഴ ഉണ്ടാവാറില്ല. എങ്കിലും കാർത്തിക കാലിൽ കാക്കക്കാൽ നനഞ്ഞാൽ മുക്കാലിൽ മുക്കും എന്ന ചൊല്ലിൽ നിന്ന് മേടം രാശിയിൽ വരുന്ന കാർത്തിക ഞാറ്റുവേലയുടെ 1/4 രാശിയിൽ ചെറിയ മഴ പെയ്താൽ തന്നെ ഇടവം രാശിയിൽ വരുന്ന 3/4 രാശിയിൽ നല്ല മഴ ലഭിക്കുമെന്ന വിവരം ലഭിക്കുന്നു. രോഹിണി ഞാറ്റുവേലയോടെ കാലവർഷം വരവായി. രോഹിണിക്കിപ്പുറം അധികം വിത വേണ്ട. മകയീര്യം മദിച്ചു പെയ്യും എന്നും തിരുവാതിര ഞാറ്റുവേലയിൽ തിരിമുറിയാതെ മഴ പെയ്യുമെന്നും ചൊല്ലുണ്ട് തിരുവാതിര ഞാറ്റുവേലയിൽ നൂറ്റൊന്നു മഴയും നൂറ്റൊന്നു വെയിലും എന്ന ചൊല്ലുമുണ്ട്. തിരുവാതിര ഞാറ്റുവേലയുടെ തുടക്കത്തിൽ തെളിഞ്ഞ കാലാവസ്ഥയാണെങ്കിൽ ഞാറ്റുവേലപ്പോക്കിനു നല്ല മഴലഭിക്കുമെന്നുമുള്ള തിരുവാതിരക്ക് ആദ്യം തെളിഞ്ഞാൽ പോക്കിനു മഴ എന്ന ചൊല്ലും പ്രസക്തമാണ്‌. പുണർതത്തിൽ പുകഞ്ഞ മഴയാണ്‌. പുണർതം പൂഴി തെറിപ്പിക്കും എന്നും ചൊല്ലുണ്ട്. അത്രയും വലിയ മഴയായിരിക്കുമത്രെ. ആയില്യം ഞാറ്റുവേലയിൽ നല്ലമഴലഭിക്കുമെന്നും അത് അത്തമാവുമ്പോഴേക്കും ശക്തമാകുമെന്നും പഴയ ചൊല്ലുകളിൽ നിന്ന് മനസ്സിലാക്കാം. തിരുവാതിര ഞാറ്റുവേല ഏറ്റവും കേമൻ എന്നാണ്‌ കർഷകർ കരുതുന്നത്. ഏത് ചെടി നട്ടാലും എളുപ്പം വളരും. പ്ലാവിന്റെയും മാവിന്റേയും കമ്പ് വരെ പൊടിച്ചുവരുമത്രെ. ഈ ഞാറ്റുവേലക്ക് ഔഷധഗുണമുണ്ടെന്നാണ്‌ വിശ്വാസം. കുരു‍മുളക് നടാനായി കർഷകർ തിരഞ്ഞെടുക്കുന്നത് ഈ സമയമാണ്‌. മകത്തിന്റെ പുറത്ത് എള്ളെറിഞ്ഞാൽ കുടത്തിനു പുറത്താണ് എണ്ണ. ചോതി ഞാറ്റുവേലയിലാണ് മഴ തീരുന്നത്. ചോതി പെയ്താൽ ചോറുറച്ചു എന്നുമുണ്ട്
ഒരോ വിളയ്ക്കും അനുയോജ്യമായ ഞാറ്റുവേലകളേയും ഏറ്റവും പ്രായോഗികമായും തിരിച്ചറിഞ്ഞിരുന്നു. ചാമയ്ക്ക് അശ്വതി ഞാറ്റുവേലയും പയർ, ചെറുപയർ, ഉഴുന്ന്, തുവരപ്പരിപ്പ് എന്നിവക്ക് രോഹിണി ഞാറ്റുവേലയും അമര, കുരുമുളക്, തെങ്ങ് എന്നിവക്ക് തിരുവാതിര ഞാറ്റുവേലയും എള്ളിനു മകം ഞാറ്റുവേലയും ഉത്തമമാണ്‌. അത്തത്തിൽ വാഴ നടാം.ഫലവൃക്ഷങ്ങളുടെ വിത്തുകൾ നടുന്നതിനും കൊമ്പൊടിച്ചുകുത്തി മുളപ്പിക്കുന്ന എല്ലാ ചെടികൾക്കും തിരുവാതിര ഞാറ്റുവേലയാണ്‌ ഏറ്റവും ഉത്തമം. നെൽ കൃഷിക്കും ഇത്തരത്തിൽ ഞാറ്റുവേല സമയങ്ങൾ കൃഷിഗീതയിൽ പ്രസ്താവിച്ചു കാണുന്നു. ഭരണി ഞാറ്റുവേലയിൽ മത്തൻ, കുമ്പളം, കയ്പ, വെണ്ട എന്നിവയുടെ വിത്തു കുത്താം.
ഐതിഹ്യങ്ങളിൽ
തിരുവാതിര ഞാറ്റുവേലയും കുരുമുളകുമായുള്ള അഭേദ്യമായ ബന്ധം ഐതിഹ്യങ്ങളിൽ പരാമർശിതമാണ്‌. പണ്ട് സാമൂതിരിയുടെ കാലത്ത് വാസ്കോ ഡ ഗാമ യൂടെ നേതൃത്വത്തിൽ പറങ്കികൾ കുരുമുളക് തൈകൾ പോർത്തുഗലിലേക്ക് കൊണ്ടുപോവാൻ സാമൂതിരിയോട് അനുവാദം ചോദിച്ചു. ചോദിച്ച അളവിൽ സാമൂതിരി അവർക്ക് തൈകൾ നൽകുകയും ചെയ്തു. ഇത് കണ്ട് ഭയന്ന മാങ്ങാട്ടച്ചൻ പറങ്കികൾ കുരുമുളക് കൊണ്ടുപോയാലുണ്ടാകുന്ന ഭവിഷത്ത് അറിയിച്ചപ്പോൾ സാമൂതിരി അവരോട് പറഞ്ഞത് ശ്രദ്ധേയമാണ്" അവർ നമ്മുടെ കൂരുമുളക് തിരിയൽകളേ കൊണ്ട് പോകൂ നമ്മുടെ തിരുവാതിര ഞാറ്റുവേല കൊണ്ട് പോകില്ലല്ലോ"
പരാമർശങ്ങൾ
<References/>
അത്തം ഇരുണ്ടാല് ഓണം വെളുക്കും എന്നു പറയുന്നത് ചിങ്ങത്തിലെ നാളിന്റെ കാര്യമാണ്~, ഞാറ്റുവേലയുടേതല്ല.
വർഗ്ഗം:കേരളീയ ജ്യോതിശാസ്ത്രം വർഗ്ഗം:കാലാവസ്ഥാശാസ്ത്രം
നവഗ്രഹങ്ങൾ
ലഘുചിത്രം|480x480ബിന്ദു
ഭാരതീയ ജ്യോതിഷത്തിൽ വിവരിക്കുന്ന നവഗ്രഹങ്ങൾ  ആദിത്യൻ, ചന്ദ്രൻ, കുജൻ ബുധൻ, വ്യാഴം, ശുക്രൻ, ശനി, രാഹു, കേതു എന്നിവയാണ്. ഇവ ആധുനിക ജ്യോതിഃശാസ്ത്ര ത്തിലെ അതേ പേരുകളിലുള്ള ഖഗോളവസ്തുക്കളുമായി നേരിട്ടു പൊരുത്തമുള്ളതായിരിക്കണമെന്നില്ല. ഉദാഹരണത്തിനു് ജ്യോതിശ്ശാസ്ത്രത്തിൽ സൂര്യൻ (ആദിത്യൻ) യഥാർത്ഥത്തിൽ ഒരു ഗ്രഹമല്ല, നക്ഷത്രമാണ്. ചന്ദ്രൻ ഭൂമിയുടെ ഒരു ഉപഗ്രഹവും രാഹുവും കേതുവും പരസ്പരം എതിർവശങ്ങളിൽ സ്ഥിതിചെയ്യുന്ന രണ്ട് ഖഗോളനിർദ്ദേശാങ്കങ്ങളും ആണ്. ജ്യോതിഷത്തിൽ ഗ്രഹങ്ങൾ എന്നു വിവക്ഷിക്കപ്പെടുന്ന ബുധൻ, ശുക്രൻ, ചൊവ്വ (കുജൻ), ശനി, വ്യാഴം എന്നീ അഞ്ചു ഖഗോളവസ്തുക്കൾ മാത്രമാണു് ജ്യോതിശ്ശാസ്ത്രത്തിലെ ഗ്രഹങ്ങളിൽ ഉൾപ്പെടുന്നതു്. ഭാരതീയ ജ്യോതിഷത്തിൽ നവഗ്രഹങ്ങൾ ആരാധനാമൂർത്തികളായും സങ്കല്പിക്കപ്പെടുന്നുണ്ടു്. ഓരോ ഗൃഹങ്ങളെയും ഹിന്ദുമതത്തിലെ ദേവതകളുമായും ആഴ്ചയിലെ ഓരോ ദിവസവുമായും ബന്ധപ്പെടുത്തി കാണുന്നു.
ആദിത്യൻ (Sun)
ഭാരതീയ സങ്കൽപമനുസരിച്ച് കശ്യപ പ്രജാപതിക്ക് അദിതിയിൽ ജനിച്ച പന്ത്രണ്ട് ആദിത്യന്മാരിൽ ഒരാളാണ് സൂര്യൻ അഥവാ സവിതാവ്. പ്രത്യക്ഷദൈവമാണ് സൂര്യഭാഗവാൻ. ചിങ്ങം രാശിയുടെ അധിപനായ സൂര്യന് മേടം ഉച്ചരാശിയും തുലാം നീചരാശിയുമാണ്. തേൻ നിറമുള്ള കണ്ണുകൾ, ചതുഷ്കോണ ശരീരം, പിത്തപ്രകൃതി, കുറച്ച് തലമുടി എന്നിങ്ങനെയാണ് രൂപം. സൂര്യൻ നിൽക്കുന്ന രാശിയേയും അതിന്റെ കേന്ദ്രരാശിയേയും അധോമുഖ രാശികൾ എന്നും വിട്ടുപോന്ന രാശിയേയും അതിന്റെ കേന്ദ്രരാശിയേയും ഊർദ്ധ്വമുഖരാശികൾ എന്നും പ്രവേശിക്കാൻ പോകുന്ന രാശിയേയും അതിന്റെ കേന്ദ്രരാശിയേയും തിര്യങ്മുഖരാശികൾ എന്നും പറയുന്നു. സൂര്യൻ ആയുസ്സിനെ കുറിക്കുന്നു. സൂര്യന്റെ ദൈവം ശിവൻ, ഭുവനേശ്വരി ദേവി (ദുർഗ്ഗ). വൈഷ്ണവ സങ്കല്പത്തിൽ മഹാവിഷ്ണുവിനെ സൂര്യനാരായണനായി ആരാധിക്കുന്നുണ്ട്. വിശേഷദിവസം ഞായറാഴ്ച. ശിവ ക്ഷേത്രങ്ങളിലും ഭുവനേശ്വരി ക്ഷേത്രങ്ങളിലും  ഞായറാഴ്ച പ്രധാനം.
ചന്ദ്രൻ (Moon)
പന്ത്രണ്ടു രാശികളെ ശരീരമായി സങ്കല്പിക്കുന്ന കാലപുരുഷന്റെ മനസാണ് ചന്ദ്രൻ. ആകാശത്തിൽ ഒരു ദിവസം ചന്ദ്രൻ സഞ്ചരിക്കുന്ന ഭാഗത്തെ നക്ഷത്രം എന്നു പറയുന്നു. ഭാരതീയ പുരാണമനുസരിച്ച് ദക്ഷപ്രജാപതിയുടെ പുത്രിമാരാണ് ഇരുപത്തേഴു നക്ഷത്രങ്ങൾ. കാലത്തെ നടത്തുന്നത് ഇവരാണ് എന്നാണ് സങ്കൽപം. ഇവരിൽ പൂർണ്ണമായ ആധിപത്യം ചന്ദ്രനുണ്ട്. മനസിന്റെ കാരകനാണ് ചന്ദ്രൻ. ചന്ദ്രന്റെ അധിദൈവം
ദുർഗ ഭഗവതി അഥവാ പാർവതി ദേവി. പക്ഷബലം ഇല്ലാത്ത ചന്ദ്രന് ഭദ്രകാളി. വിശേഷദിവസം തിങ്കളാഴ്ച, പൗർണമി.
കുജൻ (Chowa, Mars)
ചൊവ്വ, അംഗാരകൻ എന്നും അറിയപ്പെടുന്നു. പാപഗ്രഹമാണ്. അധിദൈവം
സുബ്രമണ്യൻ (ഓജരാശി), ഭദ്രകാളി അഥവാ ഭഗവതി (യുഗ്മരാശി), ഭൈരവൻ, ആഞ്ജനേയൻ. പ്രധാന ദിവസം ചൊവ്വാഴ്ച.
ബുധൻ (Mercury)
വിദ്യാഭ്യാസത്തിന്റെ കാരകൻ. ബുധന്റെ ദേവത ശ്രീകൃഷ്‌ണൻ, ശ്രീരാമൻ, സരസ്വതിദേവി. പ്രധാന ദിവസം ബുധനാഴ്ച.
വ്യാഴം (Jupiter)
ദേവഗുരു ബ്രഹസ്പതിയാണ് വ്യാഴം. ഗുരു എന്നും അറിയപ്പെടുന്നു. ഐശ്വര്യത്തിന്റെയും ദൈവാദീനത്തിന്റെയും കാരകനാണ് വ്യാഴം. വ്യാഴത്തിന്റെ ദൈവം മഹാവിഷ്ണു, ആഞ്ജനേയൻ. പ്രധാന ദിവസം വ്യാഴാഴ്ച.
ശുക്രൻ
ദൈത്യഗുരുവാണ് ശുക്രാചാര്യർ. ഐശ്വര്യം, സാമ്പത്തികം, ഭാര്യ/ ഭർത്താവ്, ദാമ്പത്യം, പ്രണയം, ലൈംഗികതാല്പര്യം എന്നിവയുടെ കാരകനാണ് ശുക്രൻ. ശുക്രന്റെ ദൈവം  കുടുംബദൈവം, മഹാലക്ഷ്മി അഥവാ ഭഗവതി, അന്നപൂർണെശ്വരി, മഹാഗണപതി. പ്രധാന ദിവസം വെള്ളിയാഴ്ച.
ശനി
നവഗ്രഹങ്ങളിൽ ഈശ്വരതുല്യനാണ് ശനി. അതിനാൽ ശനീശ്വരൻ എന്നറിയപ്പെടുന്നു. ആയുസ്, രോഗം, ദുരിതം, മരണം, മന്ദത എന്നിവയുടെ കാരകൻ. ശനിയുടെ ദൈവം  ധർമ്മശാസ്താവ്, ഹനുമാൻ, ഭദ്രകാളി, കാലഭൈരവൻ. പ്രധാന ദിവസം ശനിയാഴ്ച.
രാഹുവും കേതുവും
ഭൂമിയിൽ നിന്ന് നിരീക്ഷിക്കുമ്പോൾ രാശിചക്രത്തിലൂടെ സൂര്യനും ചന്ദ്രനും മറ്റ് ഗ്രഹങ്ങളും ഭൂമിയെ വലം വയ്ക്കുന്നതായി നമുക്ക് തോന്നുന്നു. ചന്ദ്രൻ രാശിചക്രത്തിലൂടെയാണ് ഭൂമിയെ വലം വയ്ക്കുന്നതെങ്കിലും സൂര്യൻ സഞ്ചരിക്കുന്ന അതേ തലത്തിലൂടെയല്ല (Plane) ചന്ദ്രൻ ഭൂമിയെ വലം വയ്ക്കുന്നത്. സൂര്യപഥവും ചന്ദ്രപഥവും തമ്മിൽ ഏകദേശം 5 ഡിഗ്രിയുടെ വ്യത്യാസം ഉണ്ട്. ഇതു കാരണം രണ്ട് ബിന്ദുക്കളിൽ മാത്രമേ സൂര്യപഥവും ചന്ദ്രപഥവും തമ്മിൽ കൂട്ടിമുട്ടുകയുള്ളൂ. ഈ ബിന്ദുക്കളെയാണ് രാഹുവും കേതുവും എന്ന് വിളിക്കുന്നത്. സൂര്യനും ഭൂമിയും ചന്ദ്രനും നേർരേഖയിലെത്തി ഗ്രഹണം സംഭവിക്കുന്നത് അവ രാഹു കേതുക്കളിൽ ആയിരിക്കുമ്പോഴാണ്. എന്നാൽ ഫലജ്യോതിഷ സങ്കല്പത്തിലെ നവഗ്രഹങ്ങളിൽ ഇവയേയും ഗ്രഹങ്ങളായും ഫലകാരകന്മാരായും കണക്കാക്കുന്നു. രാഹുവിനെ സർപ്പൻ എന്നും വിളിക്കുന്നു. രാഹുവിന്റെ ദൈവം നാഗരാജാവ്, അഷ്ടനാഗങ്ങൾ, ദുർഗ്ഗാഭഗവതി. കേതുവിന്റെ ദൈവം ഗണപതി (ഓജരാശി), ചാമുണ്ഡി അഥവാ ഭദ്രകാളി (യുഗ്മരാശി). പ്രധാന ദിവസം ചൊവ്വ, വെള്ളി.
നവഗ്രഹക്ഷേത്രങ്ങൾ
സാധാരണയായി ക്ഷേത്രങ്ങളിൽ ഉപദേവതകളായാണ് നവഗ്രഹങ്ങൾ കുടികൊള്ളാറുള്ളത്. തമിഴ്നാട്ടിലെ മിക്ക ശിവക്ഷേത്രങ്ങളിലും നവഗ്രഹസന്നിധികളുണ്ട്.
അവലംബം
പുറത്തേക്കുള്ള കണ്ണികൾ
വർഗ്ഗം:ജ്യോതിഷം വർഗ്ഗം:വൃത്തിയാക്കേണ്ട ലേഖനങ്ങൾ വർഗ്ഗം:നവഗ്രഹങ്ങൾ
ബെല്ലാരി ജില്ല
കർണാടക സംസ്ഥാനത്തെ ഒരു ജില്ലയാണ് ബെല്ലാരി ജില്ല (കന്നഡ ഉച്ഛാരണം: ബള്ളാരി). ഈ ജില്ലയുടെ ആസ്ഥാനം ബെല്ലാരിയാണ്‌. കർണാടക സംസ്ഥാനത്തെ ഒരു പ്രധാന നഗരം കൂടിയാണിത്. പ്രശസ്തമായ വിജയനഗര സാമ്രാജ്യത്തിന്റെ ആസ്ഥാനം ബെല്ലാരിയിലായിരുന്നു.
പേരിനു പിന്നിൽ
ബെല്ലാരി ജില്ലക്ക് ആ നാമം വരുന്നത് ബലരി എന്ന വാക്കിൽ നിന്നാണ്. ദുർഗാദേവിയുടെ ഒരു പേരാണ് ബലരി. ബലരി പ്രത്യക്ഷമായ സ്ഥലം എന്നുള്ള ഐതിഹ്യം നിലവിലുള്ളതുകൊണ്ടാണ് അങ്ങനെ പേരു വന്നത്.
ചരിത്രം
വളരെ ചരിത്ര പ്രാധാന്യമുള്ള സ്ഥലങ്ങൾ ബെല്ലാരിയിലുണ്ട്. രാമായണത്തിലെ പല സംഭവങ്ങളും ബെല്ലാരിയിലെ ഹംപിയുമായി ബന്ധപ്പെട്ടിട്ടുള്ളവയാണ്. ശ്രീരാമൻ ഹനുമാനും സുഗ്രീവനുമായി കണ്ടുമുട്ടിയ സ്ഥലം ഇതിനടുത്താണെന്നു പറയപ്പെടുന്നു.
വിജയനഗരസാമ്രാജ്യത്തിന്റെ തലസ്ഥാനമായിരുന്ന ഹംപിയാണ് ബെല്ലാരിയിലെ ഏറ്റവും ചരിത്രപ്രാധാന്യമേറിയ സ്ഥലം.
ചരിത്രത്തിൽ ബെല്ലാരി കുന്തള ദേശം, ശിന്തവടി നാട്, നൊളമ്പവടി നാട് എന്നിങ്ങനെ പല പേരുകളിൽ അറിയപ്പെട്ടിട്ടുണ്ട്. മൗര്യന്മാർ,ശതവാഹനന്മാർ,പല്ലവന്മാർ, കദംബന്മാർ,ചാലൂക്യന്മാർ, രാഷ്ട്രകൂടന്മാർ,കാലചൂര്യന്മാർ, ദേവഗിരി യാദവന്മാർ, ഹൊയ്സാലന്മാർ എന്നീ രാജവംശങ്ങൾ പല കാലഘട്ടങ്ങളിലായി ബെല്ലാരി ഭരിച്ചിട്ടുണ്ട്.
ബെല്ലാരി ജില്ല മുൻപ് ആന്ധ്രയുടെ ഭാഗമായ റായലസീമ മേഖലയുടെ ഭാഗമായിരുന്നു. ഭാഷാടിസ്ഥാനത്തിൽ സംസ്ഥാനങ്ങൾ വേർതിരിച്ചപ്പോളാണ് ബെല്ലാരി കർണാടകയുടെ ഭാഗമായത്.
ഭൂമിശാസ്ത്രം
കർണാടകയുടെ കിഴക്കൻ ഭാഗത്തുള്ള ബെല്ലാരി ജില്ല തെക്കു-പടിഞ്ഞാറൻ കർണാടകയിൽ നിന്ന് വടക്കു-കിഴക്കൻ കർണാടക വരെ നീണ്ടു കിടക്കുന്നു. 8447 ചതുരശ്ര കിലോമീറ്ററാണ് ബെല്ലാരി ജില്ലയുടെ വിസ്തീർണം.
15° 30' ,15°50' അക്ഷാംശത്തിലും 75° 40' and 77° 11' രേഖാംശത്തിലുമാണ് ബെല്ലാരിയുടെ സ്ഥിതി.
ജല സ്രോതസ്സുകൾ
തുംഗഭദ്ര, ഹഗരി, ചിക്കഹഗരി എന്നിവയാണ് ബെല്ലാരിയിലൂടെ ഒഴുകുന്ന പ്രധാന നദികൾ. പടിഞ്ഞാറൻ താലൂക്കുകളിൽ വേനൽക്കാലത്ത് ജല ദൗർലഭ്യം അനുഭവപ്പെടാറുണ്ട്.
ഭരണസംവിധാനം
ഒരു പാർലമെന്റ് മണ്ഡലവും ഒൻപത് നിയമസഭാ മണ്ഡലങ്ങളും ബെല്ലാരി ജില്ലയിലുണ്ട്.
ഗുൽബർഗ ഡിവിഷന്റെ ഭരണപരിധിയിലാണ് ബെല്ലാരി. ഹൈദ്രാബാദ് കർണാടക ഡെവലപ്മെന്റ് ബോർഡ്(എച്ച്.കെ.ഡി.ബി.) യുടെ വികസനാധികാര പരിധിയിലും ബെല്ലാരി ഉൾപ്പെടുന്നു. രണ്ട് റവന്യൂ ഉപവിഭാഗങ്ങളാണിവിടെ ഉള്ളത്. ബെല്ലാരി ഉപവിഭാഗവും ഹൊസ്പെട് ഉപവിഭാഗവും. ബെല്ലാരി ഉപവിഭാഗത്തിൽ മൂന്നു താലൂക്കുകളൂം ഹോസ്പെറ്റ് വിഭാഗത്തിൽ നാലു താലൂക്കുകളും ഉണ്ട്. ബെല്ലാരിയിലെ ജനസംഖ്യയിൽ 70% ഗ്രാമീണ ജനതയാണ്. 2003ലെ കണക്കനുസരിച്ച് 22,45,000 ആണ് ആകെ ജനസംഖ്യ. ജനസാന്ദ്രത 196/ച. കി.മീ ആണ്. സ്ത്രീ-പുരുഷാനുപാതം 965:1000 ആണ് ബെല്ലാരിയിൽ.
കൃഷി
പരുത്തി, ജോവർ, നിലക്കടല, നെല്ല്, സൂര്യകാന്തി, ധാന്യങ്ങൾ എന്നിവയാണ് പ്രധാന കൃഷികൾ. ആകെയുള്ള കൃഷി സ്ഥലത്തിന്റെ 37% ജലസേചനം ചെയ്തിട്ടുള്ളതാണ്. തുംഗഭദ്ര അണക്കെട്ടാണ് പ്രധാന ജലസേചന സ്രോതസ്. 64% ജലസേചനം ചെയ്യുന്ന സ്ഥലങ്ങളും കനാലുകൾ വഴിയാണിത് പ്രാവർത്തികമാക്കിയിട്ടുള്ളത്.
ധാതുനിക്ഷേപം
ധാരാളം ധാതുനിക്ഷേപങ്ങൾ ബെല്ലാരിയിൽ കണ്ടുവരുന്നു. ലോഹ ധാതുക്കളിൽ ഇരുമ്പ്, മാംഗനീസ്, റെഡ്ഓക്സൈഡ്, സ്വർണ്ണം, ചെമ്പ്, ഈയം എന്നിവ ലഭിക്കുന്നു. അലോഹ ധാതുക്കളിൽ അൻഡാലുസൈറ്റ്, ആസ്ബസ്റ്റോസ്, കൊറണ്ടം, കളിമണ്ണ്, ഡെലോമൈറ്റ്, ചുണ്ണാമ്പുകല്ല്, ക്വാർട്സ്, സോപ്പ് സ്റ്റോൺ, ഗ്രാനൈറ്റ് എന്നിവ കണ്ടു വരുന്നു. സന്ദൂർ, ഹോസ്പെറ്റ്, ബെല്ലാരി താലൂക്കുകളിലാണ് ലോഹ ധാതു ഖനനം നടക്കുന്നത്. 27.5 ലക്ഷം മുതൽ 45 ലക്ഷം ടൺ വരെ ഇരുമ്പ്, 1.3 ലക്ഷം മുതൽ 3 ലക്ഷം ടൺ വരെ മാംഗനീസ് എന്നിവ ഖനനം ചെയ്തെടുക്കുന്നുണ്ട്.
അവലംബം
വർഗ്ഗം:കർണ്ണാടകത്തിലെ ജില്ലകൾ വർഗ്ഗം:ഗുൽബർഗ ഡിവിഷൻ
ಬಳ್ಳಾರಿ
സുന്നി സ്റ്റുഡന്റ്സ് ഫെഡറേഷൻ
സുന്നി സ്റ്റുഡന്റ്സ് ഫെഡറേഷൻ (എസ്‌. എസ്‌. എഫ്‌) അഖിലേന്ത്യാ സുന്നി ജംഇയ്യത്തുൽ ഉലമയുടെ കീഴിൽ ദേശീയ തലത്തിൽ പ്രവർത്തിക്കുന്ന വിദ്യാർത്ഥി സംഘടനയാണ്. വിദ്യാർഥിത്വത്തിൻ്റെ ധാർമികവത്കരണം ലക്ഷ്യമിടുന്നു.
എപി വിഭാഗത്തിന് കീഴിൽ പ്രവർത്തിക്കുന്ന മുസ്‌ലിം വിദ്യാർത്ഥി സംഘടനയായ കേരള സ്റ്റേറ്റ്‌ സുന്നി സ്റ്റുഡന്റ്‌സ്‌ ഫെഡറേഷൻ ആണ് പ്രഥമ സംസ്ഥാന ഘടകം. ഈ ദേശീയ സംഘടന ഇപ്പോൾ അഖിലേന്ത്യാ സുന്നി ജംഇയ്യത്തുൽ ഉലമയുടെ കീഴിലാണ് പ്രവർത്തിക്കുന്നത്. ധാർമിക വിപ്ലവം എന്നതാണ്‌ സംഘടനയുടെ മുദ്രാവാക്യം. 1973 ഏപ്രിൽ 29-ന് പട്ടിക്കാട് ജാമിഅ നൂരിയ അറബിക് കോളേജിൽ വെച്ച്  രൂപം കൊണ്ട സംഘടനക്ക്‌ ഇന്ന്‌ കേരളത്തിൽ 6500 ൽ അധികം ശാഖകളുണ്ട്. പാണക്കാട് സയ്യിദ് ഹൈദരലി ശിഹാബ് തങ്ങളായിരുന്നു പ്രഥമ പ്രസിഡൻറ്. കോഴിക്കോട്‌ മാവൂർ റോഡിൽ പ്രവർത്തിക്കുന്ന സ്റ്റുഡന്റ്‌സ്‌ സെന്ററാണ്‌ കേരള സ്റ്റേറ്റ്‌ സുന്നി സ്റ്റുഡന്റ്‌സ്‌ ഫെഡറേഷന്റെ സംസ്ഥാന ആസ്ഥാനം. രാജ്യത്തെ എല്ലാ സംസ്ഥാനങ്ങളിലും കേന്ദ്രഭരണ പ്രദേശങ്ങളിലും സംഘടനക്ക്‌ കമ്മിറ്റികളുണ്ട്‌. പ്രവാസി ഘടകമായ രിസാല സ്‌റ്റഡി സർക്കിൾ (ആർ എസ്‌ സി) എട്ട് വിദേശ രാജ്യങ്ങളിൽ പ്രവർത്തിക്കുന്നുണ്ട്. ഈ സംഘടന നടത്തിവരാറുള്ള സാഹിത്യോത്സവ് പരിപാടി പ്രശസ്തമാണ്.
പ്രവർത്തനങ്ങൾ
പ്രാദേശിക യൂണിറ്റുകളോടൊപ്പം കോളേജുകൾ,സ്കൂളുകൾ, അറബിക് കോളേജുകൾ എന്നിവ കേന്ദ്രീകരിച്ചും സംഘടന പ്രവർത്തിക്കുന്നുണ്ട്. വിദ്യാഭ്യാസ, സാംസ്‌കാരിക രംഗത്ത് ഇടപെടാൻ കഴിഞ്ഞ നാൽപതു വർഷത്തെ പ്രവർത്തനങ്ങളിലൂടെ സംഘടനയ്ക്ക് കഴിഞ്ഞിട്ടുണ്ട്. മുസ്ലിം മത നേതാക്കളുടെ ആശിർവാദത്തോടെയാണ് സംഘടന പ്രവർത്തിക്കുന്നത്. പ്രാഥമിക ലക്ഷ്യം മത -ഭൗതിക വിദ്യാർത്ഥികളുടെ സംയുക്തമായ പ്രവർത്തനമായിരുന്നു. വിദ്യാർത്ഥികൾക്ക് ഭൗതിക വിദ്യാഭ്യാസത്തോടൊപ്പം ആത്മീയ സംരക്ഷണം നൽകിക്കൊണ്ടാണ് സംഘടന പ്രവർത്തിക്കുന്നത്. സാഹിത്യോത്സവ് എന്ന പേരിൽ യൂണിറ്റ് മുതൽ സെക്ടർ, ഡിവിഷൻ, സംസ്ഥാനം വരെ കുട്ടികളെ പങ്കെടുപ്പിച്ച് ഇസ്ലാമിക പരിപാടികൾ വർഷം തോറും നടത്താറുണ്ട്. 2021 മുതൽ ദേശീയ തലത്തിലും സാഹിത്യാത്സവ് നടത്തി വരുന്നു. ദേശീയ തലത്തിൽ സംഘടയുടെ നേതൃത്വത്തിൽ തർത്തിലുൽ ഖുർആൻ മത്സരവും നടന്നു വരുന്നു. സംഘടനയുടെ കീഴിൽ പാന്മസാലക്ക് എതിരെയും മദ്യത്തിനെതിരെയും ശക്തമായ സമരം നടന്നിട്ടുണ്ട്.
ദേശീയ ഭാരവാഹികൾ
വൈസ് പ്രസിഡന്റ് സെക്രട്ടറിമാർ സെക്രട്ടറിയേറ്റ് അംഗങ്ങൾ
മഴവിൽ സംഘം
SSF ന്റെ കീഴിൽ രാജ്യത്ത് ആകമാനം ഉള്ള ഒരോ യൂണിറ്റിലെയും കുട്ടികൾക്കായുള്ള സംഘമാണ് മഴവിൽ സംഘം.
സ്റ്റുഡന്റ്‌സ്‌ സെന്റെർ
സുന്നി സ്റ്റുഡന്റ്സ് ഫെഡറേഷന്റെ കേരള സംസ്ഥാന കമ്മിറ്റിയുടെ ആസ്ഥാനമായ സ്റ്റുഡന്റ്‌സ്‌ സെന്റെർ കോഴിക്കോട് സ്ഥിതി ചെയ്യുന്നു.
അവലംബങ്ങൾ
വർഗ്ഗം:ഇന്ത്യയിലെ വിദ്യാർത്ഥിസംഘടനകൾ വർഗ്ഗം:ഇന്ത്യയിലെ മുസ്‌ലിം സംഘടനകൾ വർഗ്ഗം:സുന്നി സ്റ്റുഡന്റ്സ് ഫെഡറേഷൻ
കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) പാർട്ടി കോൺഗ്രസ്സ്
കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) ന്റെ അഖിലേന്ത്യാ സമ്മേളനമാണ് കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) പാർട്ടി കോൺഗ്രസ്സ്. ബ്രാഞ്ച്, ലോക്കൽ, ഏരിയ, ജില്ല, സംസ്ഥാന സമ്മേളനങ്ങൾ ഇതിന് മുന്നോടിയായി നടക്കുന്നു. ജനാധിപത്യപരമായി നടക്കുന്ന ഈ സമ്മേളനങ്ങളിലൂടെയാണ് സി.പി.ഐ.എമ്മിന്റെ ഓരോ തലത്തിലുള്ള ഭാരവാഹികളെ തിരഞ്ഞെടുക്കുന്നത്. കമ്മ്യൂണിസ്റ്റ് പാർട്ടിയുടെ ജീവിതത്തിലെ ഏറ്റവും പ്രധാന സംഭവമാണ് പാർട്ടി കോൺഗ്രസ്സ് എന്ന കരുതപ്പെടുന്നു. കോൺഗ്രസ്സ് എടുക്കുന്ന തീരുമാനങ്ങളായിരിക്കും ഒരു നിർദ്ദിഷ്ട കാലയളവിലേക്കുള്ള പാർട്ടിയുടെ ലക്ഷ്യങ്ങളും മാർഗ്ഗവും നിർണ്ണയിക്കുന്നത്.
സി.പി.ഐ. (എം)-ന്റെ ഭരണഘടന പ്രകാരം പാർട്ടിയിൽ ഇന്ത്യയിലെ പരമോന്നത ഘടകം അഖിലേന്ത്യാ പാർട്ടി കോൺഗ്രസ്സാണ്. സാധാരണ ഗതിയിൽ മൂന്ന് വർഷത്തിലൊരിക്കൽ ആണ് പാർട്ടി കോൺഗ്രസ്സുകൾ നടത്തുന്നത്. പാർട്ടിയുടെ കേന്ദ്ര കമ്മിറ്റിയാണ് അഖിലേന്ത്യാ സമ്മേളനം വിളിച്ചു കൂട്ടേണ്ടത്. പാർട്ടി കോൺഗ്രസ്സിന്റെ കർത്തവ്യങ്ങളും അധികാരങ്ങളും താഴെ പറയുന്നവയാണ്.
1964 ലെ ഏഴാം പാർട്ടി കോൺഗ്രസ്സിനെ സി.പി.ഐ(എം)ന്റെ ഒന്നാം കോൺഗ്രസ്സായി പരിഗണിച്ചുവരുന്നു. ജനകീയ ജനാധിപത്യം എന്ന ലക്ഷ്യത്തോടെ ഒരു പുതിയ പാർട്ടി രൂപീകരണം നടന്നത് ഏഴാം പാർട്ടി കോൺഗ്രസ്സിലാണ്.
ഇരുപതാം പാർട്ടി കോൺഗ്രസ്സ് 2012 ഏപ്രിൽ 4 തൊട്ട് 9 വരെ കോഴിക്കോട് വച്ചു നടന്നു. .
ഏഴാം പാർട്ടി കോൺഗ്രസ്സ്
1964 ഏപ്രിലിൽ കമ്മ്യൂണിസ്റ്റ് പാർട്ടിയുടെ കേന്ദ്രകമ്മിറ്റിയിൽ നിന്നും വിഭാഗീയത മൂലം 31 പേർ ഇറങ്ങിപ്പോന്ന പശ്ചാത്തലത്തിലാണ് ഏഴാം പാർട്ടി കോൺഗ്രസ്സ് നടക്കുന്നത്. ഇറങ്ങിപ്പോയ 31 നേതാക്കൾ ആന്ധ്രാപ്രദേശിലെ  തെനാലിയിൽ വെച്ച് ഒരു കൺവെൻഷൻ നടത്തുകയും  കൊൽക്കത്തയിൽ വെച്ച് പാർട്ടി കോൺഗ്രസ്സ് നടത്തുവാൻ തീരുമാനമാവുകയും ചെയ്തു. .
1964 ഒക്ടോബർ 31 മുതൽ നവംബർ 7 വരെ കൽക്കട്ടയിൽ വെച്ചാണ് ഏഴാം പാർട്ടി കോൺഗ്രസ്സ് നടന്നത്. കേന്ദ്രകമ്മിറ്റിയിലേക്ക് 41 അംഗങ്ങളെ ഈ സമ്മേളനം തിരഞ്ഞെടുത്തു. ജനറൽ സെക്രട്ടറി ആയി പി. സുന്ദരയ്യയെയും, പൊളിറ്റ് ബ്യൂറോ അംഗങ്ങളായി എം. ബസവപുന്നയ്യ, പി. രാമമൂർത്തി, ഹർകിഷൻ സിങ്ങ് സുർജിത്‌, ജ്യോതി ബസു, എ. കെ. ഗോപാലൻ, ഇ.എം.എസ്‌. നമ്പൂതിരിപ്പാട്, പ്രമോദ്‌ ദാസ്‌ഗുപ്‌ത, ബി.ടി. രണദിവെ എന്നിവരെയും തിരഞ്ഞെടുക്കുകയുണ്ടായി.
എട്ടാം പാർട്ടി കോൺഗ്രസ്സ്
1968 ഡിസംബർ 23 മുതൽ 29 വരെ കൊച്ചിയിലാണ് എട്ടാമത്തെ പാർട്ടി കോൺഗ്രസ്സ് നടന്നത്. കേന്ദ്ര കമ്മിറ്റി അംഗങ്ങളായി 28 പേരെ ഈ സമ്മേളനത്തിൽ തിരഞ്ഞെടുക്കുകയുണ്ടായി. പി. സുന്ദരയ്യയെ ജനറൽ സെക്രട്ടറി ആയി നിലനിർത്തി. എം. ബസവപുന്നയ്യ, പി. രാമമൂർത്തി, ഹർകിഷൻ സിങ്ങ് സുർജിത്‌, ജ്യോതി ബസു, എ.കെ. ഗോപാലൻ, ഇ.എം.എസ്‌. നമ്പൂതിരിപ്പാട്, പ്രമോദ്‌ ദാസ്‌ഗുപ്‌ത, ബി.ടി. രണദിവെ എന്നിവരെ പൊളിറ്റ് ബ്യുറോയിലേക്കും തിരഞ്ഞെടുത്തു.
എട്ടാം കോൺഗ്രസ്സിലെ പ്രമേയം
സംസ്ഥാനങ്ങൾക്ക് കൂടുതൽ സ്വയം ഭരണാധികാരം നൽകണം. പാർട്ടി കോൺഗ്രസ്; കൊച്ചി: (കൃഷ്ണപിള്ള നഗർ) സംസ്ഥാനങ്ങൾക്ക് കൂടുതൽ സ്വയം ഭരണാധികാരം നൽകണമെന്ന് ഇപ്പോൾ ഇവിടെ നടന്നുവരുന്ന കമ്മ്യൂണിസ്റ്റു പാർട്ടിയുടെ എട്ടാം കോൺഗ്രസ് കേന്ദ്രത്തോട് ആവശ്യപ്പെട്ടിരിക്കുന്നു. ഭരണഘടനയുടെ എട്ടാം ഷെഡ്യൂളിൽ പറയുന്ന കൺകറന്റ് വിഷയങ്ങളും സംസ്ഥാനങ്ങൾക്ക് ശെകമാറാനും കേന്ദ്രം വസൂലാക്കുന്ന നികുതികളുടെ 70 ശതമാനം പ്രരാംഭമായി സ്റ്റേറ്റുകൾക്ക് വിട്ടുകൊടുക്കാനും കോൺഗ്രസ് ആവശ്യപ്പെടും. പാർട്ടികോൺഗ്രസ് ഇന്ന് പാസാക്കിയ പ്രമേയം വഴിയാണ് ഇക്കാര്യം ആവശ്യപ്പെടുന്നത്്. മുപ്പതുമണിക്കൂർ നേരം ചർച്ച ചെയ്താണ് പ്രമേയം പാസാക്കിയത്.
എട്ടാം പാർട്ടി കോൺഗ്രസിൽ മുഴക്കിയ മുദ്രാവാക്യങ്ങൾ
ഇൻക്വിലാബ് സിന്ദാബാദ് കമ്യൂണിസ്റ്റുപാർട്ടി സിന്ദാബാദ് രക്തസാക്ഷികൾ സിന്ദാബാദ് ഞങ്ങൾ വരുന്നു ഞങ്ങൾ വരുന്നു ജനാധിപത്യം സംരംക്ഷിക്കാൻ കോൺഗ്രസിവിടെ തല്ലിയുടക്കും ജനാധിപത്യം രക്ഷിക്കാൻ ഞങ്ങൾ വരുന്നു പുതിയൊരു നാളിൻ പുലരി രചിക്കാൻ പടയണിയായ് അടിയും വെടിയും കൊണ്ടു ഭരിക്കും കോൺഗ്രസ് വാഴ്ച തകർക്കനായ് മർദ്ദനഭരണത്തേരോട്ടത്തിന് പോലീസ് രാജ് രചിക്കാനായ് കരനിയമത്തിൻ കൈകളുയർത്തും കോൺഗ്രസ് വാഴ്ച തകർത്തീടും മുന്നണിഭരണം കേരളനാട്ടിൽ നൻമയുണർത്തും നടപടികൾ കേന്ദ്രൻമാരുടെ ചങ്കിനുകൊണ്ടു വിരണ്ടു നടപ്പു നടപ്പു നാടെങ്ങും അരാജകത്വം സൃഷ്ടിക്കാൻ അതിക്രമത്തിനു മുതിരുന്നു അട്ടിമറിപ്പണി മറച്ചുവെച്ച് അരക്ഷിതത്വം പാടുന്നു ദൽഹിയിൽ വാഴും പാദുഷമാരെ ഫ്യൂഡലിസത്തിൽ പൂജാരികളെ നിങ്ങൾക്കെതിരെയുയരുന്നുണ്ടൊരു ബഹുജനവിപ്ലവപ്രസ്ഥാനം ഭക്ഷ്യം രാഷ്ട്രീയായുധമാക്കും ദുഷ്ടൻമാരെ സൂക്ഷിച്ചോ ഈ ചെങ്കൊടിയാണേ സൂക്ഷിച്ചോ ഇക്കളി നിർത്തും കാട്ടായം
പത്താം പാർട്ടി കോൺഗ്രസ്സ്
1978 ഏപ്രിൽ 2 മുതൽ 8 വരെ ജലന്ധറിൽ വെച്ചാണ് കമ്മ്യൂണിസ്റ്റ് പാർട്ടിയുടെ പത്താം കോൺഗ്രസ്സ് നടന്നത്. കേന്ദ്ര കമ്മിറ്റിയിലേക്ക് 44 അംഗങ്ങളെയും, പൊളിറ്റ് ബ്യൂറോയിലേക്ക് ഇ.എം.എസ്. നമ്പൂതിരിപ്പാടിനെ ജനറൽ സെക്രട്ടറിയായും, ബി.ടി. രണദിവെ, എം. ബസവപുന്നയ്യ, പി. സുന്ദരയ്യ, പി. രാമമൂർത്തി, ഹർകിഷൻ സിംഗ് സുർജിത്‌, സമർ മുഖർജി, എ. ബാലസുബ്രഹ്മണ്യം, ഇ. ബാലാനന്ദൻ, ജ്യോതി ബസു, പ്രമോദ്‌ ദാസ്‌ഗുപ്‌ത എന്നിവരെയും തിരഞ്ഞെടുക്കപ്പെടുകയുണ്ടായി.
പതിനൊന്നാം പാർട്ടി കോൺഗ്രസ്സ്
1982 ജനുവരി 26 മുതൽ 31 വരെ ആന്ധ്രപ്രദേശിലെ വിജയവാഡയിലാണ് പതിനൊന്നാം പാർട്ടി കോൺഗ്രസ്സ് സമ്മേളിച്ചത്. ഇ.എം.എസ്. നമ്പൂതിരിപ്പാടിനെ ജനറൽ സെക്രട്ടറി ആയും, ബി.ടി. രണദിവെ, എം. ബസവപുന്നയ്യ, പ്രമോദ്‌ ദാസ്‌ഗുപ്‌ത, പി. രാമമൂർത്തി, ഹർകിഷൻ സിങ്ങ്‌ സുർജിത്‌, സമർ മുഖർജി, ജ്യോതി ബസു, ഇ. ബാലാനന്ദൻ എന്നിവരെ പൊളിറ്റ് ബ്യൂറോ അംഗങ്ങളായും ഈ സമ്മേളനം തിരഞ്ഞെടുക്കുകയുണ്ടായി. കേന്ദ്രക്കമ്മിറ്റിയിലേക്ക് 42 അംഗങ്ങളെ ഈ പാർട്ടി കോൺഗ്രസ്സ് തിരഞ്ഞെടുത്തു.
പന്ത്രണ്ടാം പാർട്ടി കോൺഗ്രസ്സ്
1986 ഡിസംബർ 24 മുതൽ 29 വരെ കൽക്കട്ടയിലാണ് പന്ത്രണ്ടാമത്തെ പാർട്ടി കോൺഗ്രസ്സ് നടന്നത്. കേന്ദ്ര കമ്മിറ്റിയിലേക്ക് 70 അംഗങ്ങളെ ഈ സമ്മേളനം തിരഞ്ഞെടുത്തു. ജനറൽ സെക്രട്ടറി ആയി ഇ.എം.എസ്. നമ്പൂതിരിപ്പാടിനെയും, ബി. ടി. രണദിവെ, എം. ബസവപുന്നയ്യ, നൃപൻ ചക്രവർത്തി, സരോജ്‌ മുഖർജി, ഹർകിഷൻ സിങ്ങ്‌ സുർജിത്‌, സമർ മുഖർജി, ജ്യോതി ബസു, ഇ. ബാലാനന്ദൻ, വി.എസ്. അച്യുതാനന്ദൻ എന്നിവരെ പൊളിറ്റ് ബ്യൂറോയിലേക്ക് തിരഞ്ഞെടുക്കുകയുണ്ടായി.
പതിനാലാം പാർട്ടി കോൺഗ്രസ്സ്
പതിനാലാം കോൺഗ്രസ്‌ 1992 ജനുവരി 3 മുതൽ 10 വരെ മദ്രാസിൽ വെച്ചാണ് നടന്നത്. കേന്ദ്ര കമ്മിറ്റിയിലേക്ക് 63 അംഗങ്ങളെ ഈ സമ്മേളനം തിരഞ്ഞെടുത്തു. ഹർകിഷൻ സിങ്ങ് സുർജിത്തിനെ ജനറൽ സെക്രട്ടറിയായും, ഇ.എം.എസ്‌., ഇ. ബാലാനന്ദൻ, നൃപൻ ചക്രവർത്തി, ഇ. കെ. നായനാർ, സീതാറാം യെച്ചൂരി, എസ്‌. രാമചന്ദ്രൻ പിള്ള, ജ്യോതി ബസു, ബിനോയ്‌ കൃഷ്‌ണ ചൗധരി, വി. എസ്‌. അച്യുതാനന്ദൻ, എ. നല്ലശിവം, എൽ. ബി. ഗംഗാധരറാവു, പ്രകാശ് കാരാട്ട്, എം. ഹനുമന്തറാവു, സുനിൽ മൊയ്‌ത്ര, പി. രാമചന്ദ്രൻ, ശൈലേൻദാസ്‌ ഗുപ്‌ത എന്നിവരെ തിരഞ്ഞെടുക്കുകയുണ്ടായി.
പതിനഞ്ചാം പാർട്ടി കോൺഗ്രസ്സ്
കമ്മ്യൂണിസ്റ്റ് പാർട്ടിയുടെ പതിനഞ്ചാം പാർട്ടി കോൺഗ്രസ്സ് 1995 ഏപ്രിൽ 2 മുതൽ 8 വരെ ചണ്ഡീഗഡിൽ വെച്ചാണ് നടന്നത്. ഈ സമ്മേളനത്തിൽ കേന്ദ്ര കമ്മിറ്റി അംഗങ്ങളായി 71 പേരെ തിരഞ്ഞെടുക്കുകയുണ്ടായി. ഹർകിഷൻ സിങ്ങ് സുർജിത്തിനെ സെക്രട്ടറി ആയി നിലനിർത്തി. പൊളിറ്റ് ബ്യൂറോ അംഗങ്ങളായി ഇ.എം.എസ്‌., ഇ. ബാലാനന്ദൻ, ആർ. ഉമാനാഥ്‌, ഇ. കെ. നായനാർ, സീതാറാം യെച്ചൂരി, എസ്‌. രാമചന്ദ്രൻ പിള്ള, ജ്യോതി ബസു, ബിനോയ്‌ കൃഷ്‌ണ ചൗധരി, വി. എസ്‌. അച്യുതാനന്ദൻ, പി. രാമചന്ദ്രൻ, എൽ. ബി. ഗംഗാധരറാവു, പ്രകാശ്‌ കാരാട്ട്‌, ശൈലേൻദാസ്‌ ഗുപ്‌ത, സുനിൽ മൊയ്‌ത്ര എന്നിവരെയും തിരഞ്ഞെടുത്തു.
പതിനാറാം പാർട്ടി കോൺഗ്രസ്സ്
കൊൽക്കത്തയിൽ വെച്ച് 1998 ഒക്ടോബർ 5 മുതൽ 11 വരെയാണ് പതിനാറാം പാർട്ടി കോൺഗ്രസ്സ് നടന്നത്. കേന്ദ്ര കമ്മിറ്റി അംഗങ്ങളായി 75 പേരെ ഈ സമ്മേളനം തിരഞ്ഞെടുത്തു. ഹർകിഷൻ സിങ്ങ് സുർജിത്തിനെ പാർട്ടി ജനറൽ സെക്രട്ടറി ആയി നിലനിർത്തി. പൊളിറ്റ് ബ്യൂറോ അംഗങ്ങളായി മണിക്‌ സർക്കാർ, ഇ. ബാലാനന്ദൻ, ആർ. ഉമാനാഥ്‌, ഇ.കെ. നായനാർ, സീതാറാം യെച്ചൂരി, എസ്‌. രാമചന്ദ്രൻ പിള്ള, ജ്യോതി ബസു, ബിമൻ ബസു, വി.എസ്‌. അച്യുതാനന്ദൻ, പി. രാമചന്ദ്രൻ, അനിൽ വിശ്വാസ്‌, പ്രകാശ്‌ കാരാട്ട്‌, ശൈലേൻദാസ്‌ ഗുപ്‌ത, എം.കെ. പന്ഥെ, പിണറായി വിജയൻ എന്നിവരെയും തിരഞ്ഞെടുത്തു.
പതിനേഴാം പാർട്ടി കോൺഗ്രസ്സ്
സി.പി.ഐ. (എം)-ന്റെ പതിനേഴാം പാർട്ടി കോൺഗ്രസ്സ് 2002 മാർച്ച് 19 മുതൽ 24 വരെ ഹൈദരാബാദിൽ വെച്ച് സമ്മേളിക്കുകയുണ്ടായി. കേന്ദ്ര കമ്മിറ്റിയിലേക്ക് 77 അംഗങ്ങളെ ഈ സമ്മേളനത്തിലൂടെ തിരഞ്ഞെടുക്കുകയുണ്ടായി. ഹർകിഷൻ സിങ്ങ് സുർജിത്ത് വീണ്ടും ജനറൽ സെക്രട്ടറി ആയി തിരഞ്ഞെടുക്കപ്പെട്ടു. പൊളിറ്റ് ബ്യൂറോയിലേക്ക് മണിക്‌ സർക്കാർ, ഇ. ബാലാനന്ദൻ, ആർ. ഉമാനാഥ്‌, ഇ.കെ. നായനാർ, സീതാറാം യെച്ചൂരി, എസ്‌. രാമചന്ദ്രൻ പിള്ള, ജ്യോതി ബസു, ബിമൻ ബസു, വി.എസ്‌. അച്യുതാനന്ദൻ, പി. രാമചന്ദ്രൻ, അനിൽ വിശ്വാസ്‌, പ്രകാശ്‌ കാരാട്ട്‌, ബുദ്ധദേവ്‌ ഭട്ടാചാര്യ, എം.കെ. പന്ഥെ, കോർത്താല സത്യനാരായണ, പിണറായി വിജയൻ എന്നിവരെ തിരഞ്ഞെടുത്തു.
പതിനെട്ടാം പാർട്ടി കോൺഗ്രസ്സ്
2005 ഏപ്രിൽ 6 മുതൽ 11 വരെ ന്യൂഡെൽഹിയിൽ വെച്ചാണ് പതിനെട്ടാം പാർട്ടി കോൺഗ്രസ്സ് നടന്നത്. പ്രകാശ് കാരാട്ടിനെ ജനറൽ സെക്രട്ടറിയായി ഈ സമ്മേളനം തിരഞ്ഞെടുക്കുകയുണ്ടായി. പൊളിറ്റ് ബ്യൂറോ അംഗങ്ങളായി വി.എസ്‌. അച്ചുതാനന്ദൻ, എസ്. രാമചന്ദ്രൻ പിള്ള, സീതാറാം യെച്ചൂരി, എം.കെ. പാന്ഥെ, ബിമൻ ബസു, മാണിക്ക്‌ സർക്കാർ, പിണറായി വിജയൻ, ബുദ്ധദേവ്‌ ഭട്ടാചാര്യ, കെ. വരദ രാജൻ, ബി.വി. രാഘവുലു, ഹർകിഷൻ സിങ്ങ് സുർജിത്‌, അനിൽ വിശ്വാസ്‌, വൃന്ദ കാരാട്ട്‌, ചിത്തബ്രത മജൂംദാർ, ജ്യോതി ബസു, ആർ. ഉമാനാഥ്‌ എന്നിവരെ തിരഞ്ഞെടുത്തു.
പത്തൊൻപതാം പാർട്ടി കോൺഗ്രസ്സ്
2008 മാർച്ച് 29 മുതൽ ഏപ്രിൽ 3 വരെ കോയമ്പത്തൂർ വെച്ചാണ് പത്തൊമ്പതാം പാർട്ടി കോൺഗ്രസ്സ് നടന്നത്. പ്രകാശ് കാരാട്ടിനെ ഈ സമ്മേളനം ജനറൽ സെക്രട്ടറി ആയി നിലനിർത്തുകയുണ്ടായി. പോളിറ്റ്‌ ബ്യൂറോ അംഗങ്ങളായി വി.എസ്. അച്യുതാനന്ദൻ, എസ്‌. രാമചന്ദ്രൻ പിള്ള, സീതാറാം യെച്ചൂരി, എം.കെ. പാന്ഥെ, ബിമൻ ബസു, മാണിക് സർക്കാർ, പിണറായി വിജയൻ, ബുദ്ധദേവ്‌ ഭട്ടാചാര്യ കെ. വരദ രാജൻ, ബി.വി. രാഘവലു, ബൃന്ദ കാരാട്ട് മൊഹമ്മദ്‌ അമീൻ, കൊടിയേരി ബാലകൃഷ്‌ണൻ, നിരുപം സെൻ എന്നിവരെയും, ജ്യോതി ബസുവിനെ പൊളിറ്റ് ബ്യൂറോയിലേക്കുള്ള പ്രത്യേക ക്ഷണിതാവായും തിരഞ്ഞെടുക്കുകയുണ്ടായി. ഈ സമ്മേളനം തിരഞ്ഞെടുത്ത പ്രതിനിധികളാണ് ഇപ്പോൾ നിലവിലുള്ളത്.
ഇരുപതാം പാർട്ടി കോൺഗ്രസ്സ്
ഇരുപതാം പാർട്ടി കോൺഗ്രസ്സ് 2012 ഏപ്രിൽ 4 തൊട്ട് 9 വരെ കോഴിക്കോട് വച്ച് നടന്നു.പ്രകാശ് കാരാട്ടിനെ ഈ സമ്മേളനം ജനറൽ സെക്രട്ടറി ആയി വീണ്ടും തെരഞ്ഞെടുക്കപ്പെട്ടു. പോളിറ്റ്‌ ബ്യൂറോ അംഗങ്ങളായി എസ്‌. രാമചന്ദ്രൻ പിള്ള, സീതാറാം യെച്ചൂരി,എം എ ബേബി,ബിമൻ ബസു, മാണിക്ക്‌ സർക്കാർ, പിണറായി വിജയൻ, ബുദ്ധദേവ്‌ ഭട്ടാചാര്യ കെ. വരദ രാജൻ, ബി.വി. രാഘവുലു, ബൃന്ദ കാരാട്ട്,സൂര്യ കാന്ത് മിശ്ര,കൊടിയേരി ബാലകൃഷ്‌ണൻ, നിരുപം സെൻ,എ കെ പദ്മനാഭൻ എന്നിവരെ തെരഞ്ഞെടുത്തു. .
ഇരുപത്തി ഒന്നാം പാർട്ടി കോൺഗ്രസ്സ്
ഇരുപത്തി ഒന്നാം പാർട്ടി കോൺഗ്രസ്സ് 2015 ഏപ്രിലിൽ വിശാഖപട്ടണത്ത് വെച്ച് നടന്നു.
ഇരുപത്തി രണ്ടാം പാർട്ടി കോൺഗ്രസ്സ്
ഇരുപത്തി രണ്ടാം പാർട്ടി കോൺഗ്രസ്സ് 2018 ഏപ്രിലിൽ ഹൈദ്രാബാദ് വെച്ച് നടന്നു. കേരളത്തിൽ നിന്ന് കെ. രാധാകൃഷ്ണൻ, എം.വി. ഗോവിന്ദൻ മാസ്റ്റർ എന്നിവർ കേന്ദ്രകമ്മറ്റി അംഗങ്ങളായി തെരഞ്ഞെടുക്കപ്പെട്ടു.
അവലംബം
വർഗ്ഗം:സി.പി.ഐ.എം.
കൗതാരി
ഒരു നാടൻ‌കോഴിയുടെ പകുതി വലിപ്പം മാത്രമേ കൗതാരിപക്ഷികൾക്കൊള്ളൂ.(ഇംഗ്ലീഷ്: Grey Francolin ശാസ്ത്രീയനാമം: Francolinus pondicerianus ) ചിലയിടങ്ങളിൽ ഇവ കോഴിക്കാട ,  കൗദാരി  എന്നീ പേരുകളിലറിയപ്പെടുന്നു. വരണ്ട കാലാവസ്ഥ ഇഷ്ടപ്പെടുന്ന ഇവയെ ഉത്തരേന്ത്യയിലാണ് കാണപ്പെടുക. നീണ്ട മഴയുള്ളതിനാൽ കേരളത്തിൽ ഇവ കുറവാണ്. മുതുകിലെ തൂവലുകളിൽ കറുപ്പും ചെമ്പുനിറവുമിടകലർന്നതാണ്. നീണ്ട കഴുത്തും ചെറിയ കാലുകളും ചെമ്പിച്ച അടിഭാഗവും കുറിയ വാലുകളുമാണ് കൗതാരികളുടെ പ്രത്യേകത.
നിറവ്യത്യാസത്തെ അടിസ്ഥാനമാക്കി കൗതാരികളെ മൂന്ന് ജാതികളായി വിഭജിച്ചിട്ടുണ്ട്. ശത്രുക്കളെ കാണുമ്പോൾ ഇവ പൊന്തകൾക്കിടയിലേക്ക് തലയും താഴ്തി ഓടി രക്ഷപെടാറുണ്ട്. കൗതാരികളുടെ ഭക്ഷണം പുൽ‌വിത്തുകളും കൃമികീടങ്ങളുമാണ്. വളരെ വേഗത്തിൽ കൂടുതൽ ദൂരം പറക്കാൻ ഇവയ്ക്കാവില്ല.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ പക്ഷികൾ വർഗ്ഗം:ഫാസിയാനിഡേ ജന്തുകുടുംബത്തിൽ പെട്ട പക്ഷികൾ
ബിജാപ്പൂർ ജില്ല, കർണ്ണാടക
കർണാടകയിലെ ഒരു ജില്ലയാണ് ബിജാപ്പൂർ ((ವಿಜಾಪುರ)). ബീജാപ്പൂർ ജില്ലയുടെ ആസ്ഥാനമായ ഈ നഗരം ബാംഗ്ലൂർ നഗരത്തിന് 530 കി.മീ. വടക്കുകിഴക്കായി സ്ഥിതി ചെയ്യുന്നു. അദിൽ ഷാഹി സാമ്രാജ്യത്തിന്റെ കാലത്തുണ്ടായിരുന്ന നിരവധി ചരിത്ര സ്മാരകങ്ങളുടെയും, കെട്ടിടങ്ങളുടെയും പേരിൽ ഈ ജില്ല പ്രശസ്തമാണ്. പുരാതനശിലായുഗം മുതൽ തന്നെ ഇവിടെ മനുഷ്യവാസമുണ്ടായിരുന്നുവെങ്കിലും തലിപ രണ്ടാമൻ എ.ഡി. 900-ലാണ് ബിജാപൂർ നഗരം സ്ഥാപിച്ചത്.
പുറമെ നിന്നുള്ള കണ്ണികൾ
വർഗ്ഗം:കർണ്ണാടകത്തിലെ ജില്ലകൾ വർഗ്ഗം:ബെൽഗാം ഡിവിഷൻ
പി. നാരായണക്കുറുപ്പ്
കവിതയ്ക്കും നിരൂപണത്തിനും കേരള സാഹിത്യ അക്കാദമി അവാർഡ് ലഭിച്ച പ്രമുഖ മലയാള എഴുത്തുകാരനാണ് '''പി. നാരായണക്കുറുപ്പ്'''.
ജീവിതരേഖ
ആലപ്പുഴ ജില്ലയിലെ ഹരിപ്പാടിൽ 5 സെപ്റ്റംബർ 1934 ൽ ജനിച്ചു. ഇംഗ്ലീഷ്‌ സാഹിത്യത്തിൽ എം.എ. ബിരുദം നേടി. കേന്ദ്ര വാർത്താവകുപ്പ്‌, കേരള ഭാഷാ ഇൻസ്‌റ്റിറ്റ്യൂട്ട്‌ എന്നിവയുടെ എഡിറ്റർ, റിസർച്‌ ഓഫീസർ എന്നീ നിലകളിൽ പ്രലർത്തിച്ചു. സ്കൂൾ വിദ്യാഭ്യാസം കരുവാറ്റ എൻ.എസ്.എസ്. ഹൈസ്കൂളിലും, കോളജ് വിദ്യാഭ്യാസം ആലപ്പുഴ എസ്.ഡി. കോളജ്, തിരുവനന്തപുരം യൂണിവേഴ്സിറ്റി കോളജ്, തിരുവനന്തപുരം ട്രെയിനിംഗ് കോളജ്, ഗാസിയാബാദിലെ എം. എം. കോളജ് എന്നിവിടങ്ങളിലും പൂർത്തിയാക്കി. ഇംഗ്ലീഷ് സാഹിത്യത്തിൽ ബിരുദാനന്തരബിരുദവും ബി.എഡും പാസ്സായ നാരായണക്കുറുപ്പ് 1956-ൽ അധ്യാപകനായാണ് ജോലിയിൽ പ്രവേശിച്ചത്. 1957-ൽ സെൻട്രൽ സെക്രട്ടേറിയേറ്റ് സർവീസിലും 1971-75 കാലത്ത് കേരള ഭാഷാ ഇൻസ്റ്റിറ്റ്യൂട്ടിലും (റിസർച്ച് ഓഫീസർ) പ്രവർത്തിച്ച ഇദ്ദേഹം, സെൻട്രൽ ഇൻഫർമേഷൻ സർവീസിൽ എഡിറ്റർ, വിശ്വവിജ്ഞാനകോശം, സർവവിജ്ഞാനകോശം ഇൻസ്റ്റിറ്റ്യൂട്ട് എന്നിവയിൽ ഗസ്റ്റ് എഡിറ്റർ, ആഗ്രയിലെ സൻസ്കാർ ഭാരതിയുടെ വൈസ് പ്രസിഡന്റ് എന്നീ നിലകളിലും സേവനമനുഷ്ഠിച്ചിട്ടുണ്ട്. 1986-ൽ കേന്ദ്രസർവീസിൽ നിന്നു പിരിഞ്ഞു.
പുരസ്കാരങ്ങൾ
പദ്മശ്രീ.2022
അവലംബം
വർഗ്ഗം:1934-ൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മലയാളകവികൾ വർഗ്ഗം:കവിതക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:ഓടക്കുഴൽ പുരസ്കാരജേതാക്കൾ വർഗ്ഗം:ആലപ്പുഴ ജില്ലയിൽ ജനിച്ചവർ വർഗ്ഗം:മലയാളസാഹിത്യനിരൂപകർ വർഗ്ഗം:ഉള്ളൂർ അവാർഡ് ലഭിച്ചവർ വർഗ്ഗം:വള്ളത്തോൾ പുരസ്കാരം ലഭിച്ചവർ
പ്രാഥമിക ദന്തങ്ങൾ
thumb|ആറ് വയസായ ഒരു പെൺകുട്ടിയുടെ ഇളക്കിത്തുടങ്ങിയ പ്രാഥമിക ദന്തങ്ങൾ മനുഷ്യർക്ക് 20 പ്രാഥമികദന്തങ്ങളും (പാൽപ്പല്ലുകൾ) 32 സ്ഥിരദന്തങ്ങളുമുണ്ട്‌. സുശ്രുത സംഹിതയിൽ 24 പ്രാഥമികദന്തങ്ങൾ എന്നാണ്‌ രേഖപ്പെടുത്തിയിരിക്കുന്നത്‌. പരിണാമത്തിന്റെ ഫലമായി നാലു പാൽപല്ലുകൾ അപ്രത്യക്ഷമായതോ ആറാമത്തെ വയസ്സിൽ പ്രത്യക്ഷപ്പെടുന്ന ഒന്നാമത്തെ സ്ഥിരദന്തത്തെ പ്രാഥമികദന്തമായി അദ്ദേഹം തെറ്റിദ്ധരിച്ചതോ ആകാം.
ചില കുട്ടികൾക്ക് ജനിക്കുമ്പോഴേ പല്ലു കാണാറുണ്ട്. പ്രീനേറ്റൽ ദന്തം എന്നാണിതിനെ വിളിക്കുന്നത്. ചിലകുട്ടികൾക്ക് പല്ല് വരാൻ 2 വയസ്സുവരെ താമസം ഉണ്ടാകാറുണ്ട്.
ആറു മുതൽ പതിനാലു വയസ്സിനുള്ളിൽ പാൽപ്പല്ലുകൾ കൊഴിഞ്ഞു പോകുന്നു. ആറുവയസ്സു മുതൽ മുളച്ചു തുടങ്ങുന്നവയാണ് സ്ഥിരദന്തങ്ങൾ.
3 മുതൽ നാലു വയസ്സിനിടയ്ക്ക്‌ പ്രാഥമികദന്തങ്ങളുടെ കിളിർക്കൽ പൂർണ്ണമാകുന്നു.
പ്രാഥമികദന്തങ്ങൾ 20 എണ്ണമാണുള്ളത്‌.
നടുവിലെ ഉളിപ്പല്ല്, അരികിലെ ഉളിപ്പല്ല്, ഒന്നാം അണപ്പല്ല്, കോമ്പല്ല്, രണ്ടാം അണപ്പല്ല് എന്ന ക്രമത്തിൽ കീഴ്ത്താടിയിലെ ജോഡികൾ മേൽതാടിയിലെ ജോഡികൾക്ക്‌ മുൻപെ പ്രത്യക്ഷപ്പെടുന്നു.
പ്രാഥമിക ദന്തങ്ങൾ അധിക സമയത്തിനകം നഷ്ടപ്പെടേണ്ടതാണെന്ന ധാരണയിൽ കാര്യമായ പ്രാധാന്യം അവയ്ക്ക്‌ നൽകാതെയിരുന്നാൽ സ്ഥിരദന്തങ്ങൾ‌ മുളച്ചു വരുന്നതിനുള്ള അകല ക്രമീകരണം കൃത്യമാവുകയില്ല.
പ്രാഥമികദന്തങ്ങൾ നഷ്ടപ്പെട്ടു തുടങ്ങുന്നതിനു മുൻപ്‌ അറു വയസ്സിൽ സ്ഥിരദന്തത്തിലെ ഒന്നാം അണപ്പല്ല് മുളയ്ക്കുന്നു
പ്രാഥമികദന്തങ്ങൾ പ്രത്യക്ഷപ്പെടുന്ന ഏകദേശ കാലനിർണ്ണയം
ഹാഫ്നിയം
അണുസംഖ്യ 72 ആയ മൂലകമാണ് ഹാഫ്നിയം. Hf ആണ് ആവർത്തനപ്പട്ടികയിലെ ഇതിന്റെ പ്രതീകം. വെള്ളി കലർന്ന ചാരനിറമുള്ളതും തിളക്കമുള്ളതുമായ ഈ ചതുർസം‌യോജക സംക്രമണ മൂലകം രാസപരമായി സിർകോണിയത്തോട് സാമ്യമുള്ളതാണ്. സിർകോണിയം ധാതുക്കളിൽ ഇവ കാണപ്പെടുന്നു.
ശ്രദ്ധേയമായ സ്വഭാവസവിശേഷതകൾ
thumb|left|ഹാഫ്നിയം ലോഹം ഹാഫ്നിയം വെള്ളിനിറവും തിളക്കമുള്ള ഡക്ടൈലായ ഒരു ലോഹമാണ്. നാശനത്തിനെതിരെ പ്രതിരോധമുള്ള ഈ മൂലകത്തിന്റെ രാസഗുണങ്ങൾ സിർകോണിയത്തിന്റേതിനോട് സാമ്യമുള്ളവയാണ്. ഇതിന്റെ ഭൗതിക ഗുണങ്ങൾ സിർകോണിയം അപദ്രവ്യങ്ങൾ വ്യത്യാസപ്പെടുത്തുന്നു. വേർതിരിച്ചെടുക്കാൻേറ്റവും പ്രയാസമേറിയ മൂലകങ്ങളിൽ ഉൾപ്പെടുന്നു ഇവരണ്ടും. ഇവ തമ്മിൽ ഭൗതിക ഗുണങ്ങളിലുള്ള ശ്രദ്ധേയമായ വ്യത്യാസം ഇവയുടെ സാന്ദ്രതയാണ്. സിർക്കോണിയത്തിന്റെ സാന്ദ്രത ഏകദേശം ഹാഫ്നിയത്തിന്റെ സാന്ദ്രതയുടെ പകുതിയാണ്. എന്നാൽ രാസഗുണങ്ങളിൽ ഇവ വളരെ സാദൃശ്യം കാണിക്കുന്നു.
സാന്നിദ്ധ്യം
ഭൂമിയുടെ ഉപരിപാളിയുടെ ഏകദേശം 0.00058% ഹാഫ്നിയമാണ്. സാധാരണയായി സിർകൊണിയം സം‌യുക്തങ്ങളുമായി ചേർന്ന് കാണപ്പെടുന്ന ഈ ലോഹം പ്രകൃതിയിൽ സ്വതന്ത്ര്യ രൂപത്തിൽ കാണപ്പെടുന്നില്ല.
ചരിത്രം
നീൽസ് ബോറിന്റെ ജന്മസ്ഥലമായ കോപ്പെൻ‌ഹേഗന്റെ ലാറ്റിൻ പേരായ ഹാഫ്നിയ എന്ന പദത്തിൽനിന്നാണ് ഹാഫ്നിയം എന്ന പേരിന്റെ ഉദ്ഭവം.
വർഗ്ഗം:മൂലകങ്ങൾ വർഗ്ഗം:സംക്രമണ ലോഹങ്ങൾ വർഗ്ഗം:ഹാഫ്നിയം
ഫീനിക്ക്സ് (പുരാണം)
ഈജിപ്ഷ്യൻ, ഗ്രീക്ക്, ജാപനീസ്, ഇറ്റാലിയൻ പേർഷ്യൻ പുരാണങ്ങളിലും ഐതിഹ്യങ്ങളിലും പരാമർശിക്കപ്പെട്ട പക്ഷിയാണ് ഫീനിക്സ് പക്ഷി. പുനരുത്ഥാനത്തിൻ്റെയും ഐശ്വര്യതതിൻ്റേയും സമ്പത്തിൻ്റെയും പ്രതീകമാണ് ഈ പക്ഷി.
വർഗ്ഗം:പുരാണങ്ങൾ
പ്രതിനിധീകരണം
സ്വന്തം ചാരത്തിൽ നിന്ന് പുനർജനിക്കാൻ കഴിവുള്ള ഒരു പക്ഷിയുടെ കഥയാണ് ഫീനിക്സ് പക്ഷിയുടെ ഇതിഹാസം പറയുന്നത്. അഗ്നി സൃഷ്ടിച്ച മരണം, പുനരുത്ഥാനം, അമർത്യത, സൂര്യൻ എന്നിവയുടെ സാർവത്രിക പ്രതീകമാണിത്. ഒരു ജീവിയേയും ഉപദ്രവിക്കാതെ മഞ്ഞുവീഴ്ചയിൽ മാത്രം ജീവിക്കുന്നു
ഫീനിക്സ് പക്ഷിയുടെ ഐതിഹ്യം
ഈജിപ്ഷ്യൻ ഐതീഹ്യങ്ങൾ പ്രകാരം 500 വർഷത്തോളം ആയുസ്സുള്ള ചാരത്തിൽ നിന്നും മഹത്വത്തോടെ പറന്നുയരുന്ന അൽഭുത ജീവി.ആയിരത്തി നാനൂറ്റി അറുപതുവർഷത്തെ ഇടവേളകളിലാണ് ഇത് കാണപ്പെടുന്നതെന്ന് ചിലർ കരുതുന്നു. നേർത്ത കാലുകളുള്ള കഴുകന് സമാനമായതും ആകർഷകമായ ചിറകുള്ളതും, ഉയരുന്ന സൂര്യനോടും തീയോടും ബന്ധപ്പെട്ട നിറങ്ങൾ, ചുവപ്പ്, ധൂമ്രനൂൽ, മഞ്ഞ നിറങ്ങളിൽ ഇത് കാണപ്പെടുന്നു. . കഴുത്തിൽ തിളക്കമുള്ള തൂവലുകൾ ഉണ്ട്, ശരീരത്തിന്റെ ബാക്കി ഭാഗങ്ങൾ ധൂമ്രവസ്ത്രമാണ്, നീലനിറത്തിലുള്ള വാൽ ഒഴികെ, നീളമുള്ള തൂവലുകൾ പിങ്ക് കലർന്ന നിറത്തിൽ വിഭജിച്ചിരിക്കുന്നു, തൊണ്ട ഒരു ചിഹ്നത്താൽ അലങ്കരിച്ചിരിക്കുന്നു, തലയിൽ പേനകളാൽ അലങ്കരിച്ചിരിക്കുന്നു.
ഫീനിക്സ് പക്ഷിയും അശോക ചക്രവർത്തിയും
ഇന്ത്യയിലെ അശോക ചക്രവർത്തിയുടെ കലിംഗ യുദ്ധ വിജയത്തിനും ഒരു ഫീനിക്സ് കഥ പറയാനുണ്ട്. കലിംഗ യുദ്ധത്തിന്റെ വിജയത്തിനായി, തന്റെ സമകാലികനായിരുന്ന ചൈനീസ് ജിൻ രാജവംശത്തിലെ ഒരു രാജാവിൽ നിന്നും അശോക ചക്രവർത്തി വിജയത്തിന്റെ പ്രതീകമായ ഫീനിക്സിന്റെ ചിത്രം വരുത്തിയിരുന്നു എന്ന കഥയാണ് അശോക ചക്രവർത്തിയെയും ഫീനിക്സിനെയും ബന്ധിപ്പിക്കുന്നത്.
ചൈനീസ് പുരാണം
മരണമില്ലാത്ത ഫീനിക്സ് പക്ഷി വിജയവും പ്രശസ്തിയും അംഗീകാരവും നേടിത്തരുമെന്നാണ് ചൈനീസ് വിശ്വാസം.
പുരാതനകാലത്ത് ചൈനീസ് രാജവംശത്തിലുള്ളവർക്ക് മാത്രമേ ഫീനിക്സ് പക്ഷിയുടെ ചിഹ്നങ്ങൾ ധരിക്കാൻ അവകാശമുണ്ടായിരുന്നുള്ളൂ
ശക്തിയുടെ പ്രതീകമായ ഫീനിക്സ് പക്ഷിയുടെ പ്രതിരൂപം സൂക്ഷിക്കുന്നതിലൂടെ ഏത് ദുർഘട ഘട്ടങ്ങളെയും അതിജീവിക്കാനുള്ള മനോധൈര്യവും ഉന്നതിയിലേക്കും പ്രശസ്തിയിലേക്കും നടന്നു കയറാനുള്ള കഴിവും സ്വായത്തമാവുമെന്നാണ് ഫെംഗ്ഷൂയി വിദഗ്ധർ അഭിപ്രായപ്പെടുന്നത്. നന്ദിയുടെയും വിശ്വാസത്തിന്റെയും സദ്‌ഗുണത്തിൻറെയും കൃപയുടെയും ശക്തിയുടെയും സമൃദ്ധിയുടെയും പ്രതീകമായാണ് പുരാതന ചൈനീസ് ജനത അത് ഫീനിക്സ് പക്ഷിയെ കണ്ടിരുന്നത്.
മറ്റു നാമങ്ങൾ
സൂര്യന്റെ പക്ഷി, അസീറിയ, അറേബ്യ, ഗംഗ, ദീർഘനാളത്തെ പക്ഷി, ഈജിപ്ഷ്യൻ ബെനു, നേറ്റീവ് അമേരിക്കൻ തണ്ടർബേർഡ്, റഷ്യൻ ഫയർബേർഡ്, ചൈനീസ് ഫാങ് ഹുവാങ്, എന്നിങ്ങനെ വിളിക്കുന്നു.
എറിക് സൈക്‌സ്
ബ്രിട്ടനിലെ ടെലിവിഷൻ, സിനിമ, സ്‌റ്റേജ് മേഖലകളിലെ അതിപ്രശസ്തനായ ഹാസ്യനടന്മാരിലൊരാളായിരുന്നു എറിക് സൈക്‌സ് (4 മേയ് 1923 - 4 ജൂലൈ 2012)
ജീവിതരേഖ
1950-കളിലെ ജനപ്രിയ റേഡിയോ ഹാസ്യപരിപാടിയായ 'ദ ഗൂൺ ഷോ' യുടെ പതിവു പങ്കാളി ആയിരുന്നു. ഇതിനുശേഷം അടുത്ത രണ്ടു ദശാബ്ദക്കാലം പ്രശസ്ത ടെലിവിഷൻ പരമ്പരകളിൽ പ്രത്യക്ഷപ്പെട്ടു.
കറുത്ത കട്ടിക്കണ്ണട സൈക്‌സിന്റെ പ്രത്യേകതയായിരുന്നു. പ്രശസ്ത കൊമേഡിയൻ ഫ്രാങ്കീ ഹൊവേർഡിന്റെ റേഡിയോ പരിപാടി ആയിരുന്ന 'വെറൈറ്റി ബാൻഡ്‌ബോക്‌സി' നു വേണ്ടി സ്‌ക്രിപ്റ്റ് എഴുതിയിരുന്നത് സൈക്‌സായിരുന്നു. സൈക്‌സിന്റെ ദ ഹൊവേർഡ് ക്രൗഡ്, ദ ടോണി ഹാൻകോക് ഷോ എന്നീ ടെലിവിഷൻ പരിപാടികളും വിജയമായിരുന്നു.
1960 മുതൽ 65 വരെ അവതരിപ്പിച്ച സൈക്‌സ് ആൻറ് എ... എന്ന പരിപാടി വൻ ഹിറ്റായി മാറി. ഹാറ്റി ജാക്വസുമായി ചേർന്ന് അവതരിപ്പിച്ച ഈ ഷോ ഒരു തരംഗമായി മാറിയിരുന്നു. ചലച്ചിത്രങ്ങളിലും സൈക്‌സ് അഭിനയിച്ചു. 1967-ൽ സംഭാഷണങ്ങൾ ഇല്ലാത്ത 'ദ പ്ലാങ്ക്' എന്ന ചിത്രത്തിലെ അഭിനയം ശ്രദ്ധേയമായിരുന്നു.
പുറം കണ്ണികൾ
വർഗ്ഗം:1923-ൽ ജനിച്ചവർ വർഗ്ഗം:2012-ൽ മരിച്ചവർ വർഗ്ഗം:മേയ് 4-ന് ജനിച്ചവർ വർഗ്ഗം:ജൂലൈ 4-ന് മരിച്ചവർ വർഗ്ഗം:ഇംഗ്ലീഷ് ചലച്ചിത്ര നടന്മാർ
ലോത്ത് ആന്റ് ഹിസ് ഡാട്ടേഴ്സ് (ആർട്ടെമിസിയ ജെന്റിലേച്ചി, 1635-1638)
1635-1638 നും ഇടയിൽ ആർട്ടെമിസിയ ജെന്റിലെസ്കി ചിത്രീകരിച്ച ഒരു എണ്ണച്ചായാചിത്രമാണ് ലോത്ത് ആന്റ് ഹിസ് ഡാട്ടേഴ്സ്. ഇപ്പോൾ ഈ ചിത്രം ടോളിഡോ മ്യൂസിയം ഓഫ് ആർട്ടിൽ സംരക്ഷിച്ചിരിക്കുന്നു. .
ബൈബിളിൽ പ്രതിപാദിച്ചിരിക്കുന്ന കഥാപാത്രങ്ങളായ ലോത്തും പെൺമക്കളുമാണ് ചിത്രീകരണവിഷയം. ലോത്തും ഭാര്യയും പെൺമക്കളുമെല്ലാം സൊദോം എന്ന നഗരത്തിലാണ് താമസിക്കുന്നത്. പട്ടണത്തിൽ ന്യായവിധി നടപ്പാക്കാൻ ദൈവം തീരുമാനിക്കുന്നതിനാൽ ആകാശത്തുനിന്ന് തീയും ഗന്ധകവും വർഷിച്ച് എല്ലാം നശിപ്പിക്കപ്പെടാൻ കാരണമായി. സൊദോമിന്റെയും ഗൊമോറയുടെയും നാശത്തിനുശേഷം മനുഷ്യവംശം തുടരുന്നതിന് പുത്രിമാർ ലോത്തിനെ വീഞ്ഞു കുടിപ്പിച്ച് വശീകരിക്കുന്നു. ഇങ്ങനെ ലോത്തിന്റെ രണ്ടു പുത്രിമാരും അപ്പനാൽ ഗർഭം ധരിച്ചു.
ചിത്രകാരിയെക്കുറിച്ച്
ഒരു ഇറ്റാലിയൻ ബറോക്ക് ചിത്രകാരിയായിരുന്നു ആർട്ടമേസ്യാ ജെന്റിലേസ്ച്ചി. ഇന്ന് കാരവാജിയോയുടെ തലമുറയിലെ ഏറ്റവും മികച്ച ചിത്രകാരന്മാരിൽ ഒരാളായി കണക്കാക്കപ്പെടുന്നു. ഇറ്റലിയിലെ റോമിൽ ജനിച്ച ആർട്ടമേസ്യാ ജെന്റിലേസ്ച്ചി (ജൂലൈ 8, 1593 – c1.656)ചിത്രകാരനായ ഓറേഷ്യോ ജെന്റിലേസ്ച്ചിയുടെയും പ്രുഡൻഷ്യോ മോണ്ടണിന്റെയും മകളായിരുന്നു. കാരവാജിയോ, ഗ്വിദോ റെന്നി എന്നിവരുടെ ചിത്രങ്ങൾ അവരെ സ്വാധീനിച്ചിരുന്നു. പിൽക്കാലത്തുണ്ടായ ചില ദാരുണ സംഭവങ്ങൾ അവരുടെ കലാജീവിതത്തെ ബാധിച്ചെങ്കിലും അതിനെ അതിജീവിച്ച് അവർ പിന്നീട് ചിത്രരചനയിൽ മുഴുകി.
അവലംബം
വർഗ്ഗം:സ്ത്രീകളുടെ ചിത്രങ്ങൾ വർഗ്ഗം:ആർട്ടെമിസിയ ജെന്റിലേച്ചി വരച്ച ചിത്രങ്ങൾ
സുർജിത് കൗർ ബർണാല
ഇന്ത്യയിലെ പഞ്ചാബിൽ നിന്നുള്ള സിഖ് രാഷ്ട്രീയക്കാരനാണ് സുർജിത് കൗർ ബർണാല. ഹർചരൻ സിംഗ് ലോംഗോവലിന്റെ ചിന്തയെ പിന്തുണയ്ക്കാനും രാജീവ്-ലോംഗോവൽ കരാർ പൂർണ്ണമായും നടപ്പാക്കാനും ലക്ഷ്യമിട്ടുള്ള ഷിരോമണി അകാലിദൾ (ലോംഗോവൽ) പാർട്ടിയുടെ പ്രസിഡന്റാണ് അവർ. സുർജിത് സിംഗ് ബർണാലയുടെ ഭാര്യയാണ്.
അവലംബം
വർഗ്ഗം:ഇന്ത്യൻ സിഖുകാർ വർഗ്ഗം:ജീവിച്ചിരിക്കുന്ന പ്രമുഖർ
മുഴയൻ താറാവ്
വലിയ വാത്തയുടെയത്രയും വലിപ്പമുള്ള ഒരു താറാവിനമാണ് മുഴയൻ താറാവ്   (ഇംഗ്ലീഷ്: Comb Duck/Knob-billed duck ശാസ്ത്രീയനാമം: Sarkidiornis melanotos ) ഇന്ത്യയിലെ മിക്ക സംസ്ഥാനങ്ങളിലുമുള്ള തടാകങ്ങളിലും ചതുപ്പ് നിലങ്ങളിലും കാണപ്പെടുന്നു. ആൺതാറാവുകളുടെ കൊക്കിനു മുകളിലൊരു തടിച്ച മുഴ കാണാം. തിളക്കമുള്ള കറുത്ത തൂവലുകളാണ് ഇവയുടെ ശരീരത്തിന്റെ മുകൾ ഭാഗത്തുള്ളത്. തലയുംകഴുത്തും അടിഭാഗവും വെളുത്തതായിരിക്കും. തലയിലും കഴുത്തിലും പുള്ളികുത്തുകൾ കാണാം. കാലുകൾക്ക് കറുത്ത നിറമാണ്. പെൺ‌താറാവുകൾ ഒരു സമയം 12 മുട്ടകൾ വരെയിടും. ശബ്ദം കുറവുണ്ടാക്കുന്ന പക്ഷികളാണ്. മനുഷ്യരിൽ നിന്ന് അകലെ നിൽക്കാനാണ് ഇഷ്ടം. കൊമ്പൻ താറാവ് എന്നും അറിയപ്പെടുന്നു.
അവലംബം
വർഗ്ഗം:കേരളത്തിലെ പക്ഷികൾ വർഗ്ഗം:താറാവുകൾ
തൊഴുകണ്ണി
പയർ കുടുംബത്തിൽ ഉള്ള ഒരു ചെറുസസ്യമാണ് തൊഴുകണ്ണി അഥവാ രാമനാമപ്പച്ച,. ടെലിഗ്രാഫ് ചെടി, ഡാൻസിങ് ചെടി, സെമാഫോർ ചെടി എന്നെല്ലാം അറിയപ്പെടുന്നുണ്ട്. ഇതിനെ പലപ്പോഴും ഡെസ്‌മോഡിയം ജനുസിൽ ഉൾപ്പെടുത്ത്തിക്കാണാറുണ്ട്. തൊട്ടാവാടി, വീനസ് ഫ്ലൈട്രാപ്പ്, യൂട്രിക്കുലേറിയ എന്നിവയെപ്പോലെ ദ്രുതഗതിയിലുള്ള ചലനശേഷിയുള്ള ഏതാനും സസ്യങ്ങളിൽ ഒന്നാണിത്. താപനില 72 ഡിഗ്രി ഫാരൻഹീറ്റിന് മുകളിലായിരിക്കുമ്പോൾ പകൽ സമയത്താണ് ചലനം സംഭവിക്കുന്നത്. ചെറുതായ രണ്ട് ഇലകൾ തമ്മിൽ ദൃഢമായ ബന്ധമില്ലെങ്കിലും ഒരു പൊതു അച്ചുതണ്ടിൽ (കയാക്ക് പാഡലിന്റെ ബ്ലേഡുകൾ പോലെയാണ്) നീങ്ങുന്നുവെന്ന് പല സ്രോതസ്സുകളും അവകാശപ്പെടുന്നു.
ബംഗ്ലാദേശ്, ഭൂട്ടാൻ, കംബോഡിയ, ചൈന, ഇന്ത്യ, ഇന്തോനേഷ്യ, ലാവോസ്, മലേഷ്യ, മ്യാൻമർ, നേപ്പാൾ, പാകിസ്ഥാൻ, ശ്രീലങ്ക, തായ്വാൻ, തായ്ലൻഡ്, വിയറ്റ്നാം എന്നിവിടങ്ങളിൽ ഇത് വ്യാപകമായി കാണപ്പെടുന്നു. ദക്ഷിണ പസഫിക്കിലെ ദ്വീപുകളുടെ വിദൂര ശൃംഖലയായ സൊസൈറ്റി ദ്വീപുകളിൽ പോലും ഇത് കാണാം. ഇതിൽ ചെറിയ, പർപ്പിൾ പൂക്കൾ ഉണ്ടാക്കുന്നു. ഈ ചെടിക്ക് നഗ്നനേത്രങ്ങൾ കൊണ്ട് കാണാൻ കഴിയുന്നത്ര വേഗത്തിൽ ചലിക്കുന്ന ചെറുതും പാർശ്വസ്ഥവുമായ ചെറിയ ഇലകളുണ്ട്. സൂര്യനെ ട്രാക്ക് ചെയ്തുകൊണ്ട് പ്രകാശം പരമാവധിയാക്കാനുള്ള ഒരു തന്ത്രമാണിത്. ഓരോ ഇലയിലും കൂടുതൽ സൂര്യപ്രകാശം ലഭിക്കുന്നതിന് അതിനെ നീക്കാൻ അനുവദിക്കുന്ന ഒരു ഹിഞ്ച് സജ്ജീകരിച്ചിരിക്കുന്നു, എന്നാൽ ഈ ഇലകളുടെ ഭാരം കാരണം ചെടി അതിനെ ചലിപ്പിക്കുന്നതിന് വളരെയധികം ഊർജ്ജം ചെലവഴിക്കേണ്ടതുണ്ട്. അതിന്റെ ചലനം ഒപ്റ്റിമൈസ് ചെയ്യുന്നതിന്, ഓരോ വലിയ ഇലയ്ക്കും അതിന്റെ ചുവട്ടിൽ രണ്ട് ചെറിയ ഇലകളുണ്ട്. ഇവ ഒരു ദീർഘവൃത്താകൃതിയിലുള്ള പാതയിലൂടെ നിരന്തരം നീങ്ങുകയും സൂര്യപ്രകാശത്തിന്റെ തീവ്രത സാമ്പിൾ ചെയ്യുകയും വലിയ ഇലയെ ഏറ്റവും തീവ്രതയുള്ള പ്രദേശത്തേക്ക് നയിക്കുകയും ചെയ്യുന്നു. ദ്രുതഗതിയിലുള്ള ചലനങ്ങൾ വേട്ടക്കാരെ തടയാൻ ഉദ്ദേശിച്ചുള്ളതാണെന്ന് മറ്റൊരു സിദ്ധാന്തം ഉണ്ട്. ചെടിയുടെ ഇലകളിൽ ചിത്രശലഭമുട്ടകൾ ഇടുന്നത് തടയാൻ ഈ ചലനങ്ങൾ ചിത്രശലഭത്തിന്റെ അനുകരണത്തിന്റെ ഒരു രൂപമായിരിക്കാമെന്നും അഭിപ്രായമുണ്ട്.
മൂന്ന് മുതൽ അഞ്ച് മിനിറ്റ് വരെ ദൈർഘ്യമുള്ള ചെറിയ ഇലകളുടെ ഭ്രമണം മൂലമാണ് ഡാൻസിങ്ങ് ചെടി എന്ന പേര് ഉള്ളത്. വലത്ത്‌|ലഘുചിത്രം| ശാഖ പകലും (ഇടത്) രാത്രിയും (വലത്) 1880-ൽ ചാൾസ് ഡാർവിന്റെ The Power of Movement in Plants എന്ന ഗ്രന്ഥത്തിൽ ചെടിയെക്കുറിച്ച് വിശദമായി വിവരിച്ചിട്ടുണ്ട്.
ഉപയോഗം
"നൃത്തം" ചെയ്യാൻ കഴിയുന്ന പ്രത്യേക സ്വഭാവം കാരണം, ചെടി പൂന്തോട്ടപരിപാലനത്തിൽ അലങ്കാരമായി ഉപയോഗിക്കുന്നു, ഇവയെ ബോൺസായികളായും നിർത്താറുണ്ട്.
അലങ്കാര മൂല്യം കൂടാതെ, ചെടിയുടെ ഇലകൾ, കാണ്ഡം കൂടാതെ ചെറിയ അളവിൽ ട്രിപ്റ്റമിൻ ആൽക്കലോയിഡുകൾ അടങ്ങിയ വേരുകൾ, പ്രത്യേകിച്ച് DMT, 5-MeO-DMT എന്നിവ കാരണം വൈദ്യശാസ്ത്രപരമായ മൂല്യവും ഉണ്ട്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
കൗഷ്യിംഗ്
തെക്കൻ തായ്‌വാനിലെ ഒരു തീരപ്രദേശ പട്ടണമാണ് കൗഷ്യിംഗ്. 2952 ചതുരശ്ര മീറ്റർ വിസ്തീർണമുള്ള, ഔദ്യോഗികമായി ഒരു പ്രത്യേക നഗരസഭ ആണിത്, ഇത് തീര നഗര കേന്ദ്രം മുതൽ ഗ്രാമീണ യുഷാൻ നിരകൾ വരെ നീണ്ടുകിടക്കുന്നു. 2.77 ദശലക്ഷം ജനങ്ങളുള്ള ഈ പ്രദേശം, തായ്‌വാനിലെ മൂന്നാമത്തെ ജനനിബിഡമായ ഭരണ പ്രദേശവും രണ്ടാമത്തെ വലിയ ആസ്ഥാന നഗരവുമാണ്.
പതിനേഴാം നൂറ്റാണ്ടിൽ സ്ഥാപിതമായതിനുശേഷം, തെക്കൻ തായ്‌വാനിലെ, ഒരു ചെറിയ വ്യാപാര ഗ്രാമത്തിൽ നിന്നും വലിയ വലിയ രാഷ്ട്രീയ സാമ്പത്തിക കേന്ദ്രമായി കൗഷ്യിംഗ് മാറി. ഇന്നത്തെ ഇവിടുത്തെ പ്രധാന വ്യവസായങ്ങളിൽ ഇതിൽ നിർമ്മാണം, ഉരുക്ക് നിർമ്മാണം എണ്ണ ശുദ്ധീകരണം, ചരക്ക് കടത്തൽ, കപ്പൽ നിർമ്മാണം, തുടങ്ങിയവയാണ്. ഏറ്റവും തിരക്കേറിയതും വലുതുമാണ് കൗഷ്യിംഗ് തുറമുഖം. കൗഷ്യിംഗ് അന്താരാഷ്ട്ര വിമാനത്താവളം യാത്രക്കാരുടെ എണ്ണം കൊണ്ട് രണ്ടാമത്തെ തിരക്കേറിയ വിമാനത്താവളം ആണ്. മറ്റ് പ്രധാന നഗരങ്ങളുമായി ആയി അതിവേഗ, പരമ്പരാഗത തീവണ്ടി സൗകര്യങ്ങളോടൊപ്പം ധാരാളം ദേശീയ പാതകളും ഉണ്ട്. റിപ്പബ്ലിക്ക് ഓഫ് ചൈന നാവികസേനയുടെ മുഖ്യ കാര്യാലയവും നാവിക വിദ്യാലയവും ഇവിടെയാണ്. ഈയടുത്തകാലത്തായി ഉണ്ടാക്കിയ പിയർ ടു കായിക കേന്ദ്രം, കൗഷ്യിംഗ്ൻറ ദേശീയ കായിക-സംഗീത കേന്ദ്രം തുടങ്ങിയവ പട്ടണത്തിലെ വിനോദസഞ്ചാരം സാംസ്കാരിക വ്യവസായത്തെയും അഭിവൃദ്ധിക്കായി ഉണ്ടാക്കിയതാണ്.
അവലംബം
വർഗ്ഗം:തായ്‌വാനിലെ പട്ടണങ്ങൾ
തായ്ഭാഷ
തായ്-കഡായ് ഭാഷാകുടുംബത്തിലെ തായ് ഉപവിഭാഗത്തിൽപ്പെടുന്ന ഒരു ഭാഷയാണ് തായ് ഭാഷ. ഇതേ വിഭാഗത്തിൽപ്പെടുന്ന മറ്റൊരു ഭാഷയാണ് ലാവോ. ചുവാങ്, പുയി, തുങ്, നുങ്, ഷാൻ എന്നീ അവികസിത ഭാഷകളും ഈ വിഭാഗത്തിലുണ്ട്. തായ്‌ലൻഡിലെ ജനങ്ങളാണ് പ്രധാനമായും തായ്ഭാഷ സംസാരിക്കുന്നത്. ലാവോസ്, ദക്ഷിണ ചൈന, ഉത്തരവിയറ്റ്നാം, ഉത്തരപൂർവ മ്യാൻമർ എന്നിവിടങ്ങളിലും ഈ ഭാഷ പ്രചരിച്ചിരിക്കുന്നു. ഏകദേശം നാലരക്കോടി ജനങ്ങളാണ് ഈ ഭാഷ സംസാരിക്കുന്നത്.
ഭാഷാവിഭജനം
തായ്ഭാഷകളിൽ പ്രധാനപ്പെട്ടവ: